title: Fytaasi

text: "A. niger" homeen lupaavien ominaisuuksien tunnistus kuitenkin johti 1984 uuteen yritykseen "A. niger" mutanteilla, jotka oli tuotettu tuolloin hiljaittain kehitettyä yhdistelmä-DNA-tekniikkaa käyttäen. Tämän Yhdysvaltain maatalousministeriön rahoittaman projektin aloitti tohtori Rudy Wodzinski, joka oli aiemmin toiminut IMC:n projektissa. 1984 aloitetun projektin seurauksena onnistuttiin 1991 kloonaamaan osittain ensimmäinen fytaasin geenin "phyA" sekvenssi, joka oli lähtöisin kannasta "A. niger" NRRL 31235. 1993 kloonattiin koko sekvenssi ja sitä yliekspressoitiin "A. niger" homeessa fytaasien ylituottamiseksi.


title: Fytaasi

text: 1991 "BASF" yritys alkoi myymään ensimmäistä kaupallista "A. niger" homeessa tuotettua fytaasia kauppanimellä "Natuphos", jota käytettiin eläinrehun ravintoarvojen parantamiseen.


title: Fytaasi

text: 1999 kolibakteerin fytaasien havaittiin olevan ominaisuuksiltaan parempia kuin "A. niger" homefytaasit. Löydön seurauksena alettiin kehittämään uudenlaisia bakteerifytaaseita, jotka olivat monilta ominaisuuksiltaan homefytaaseita ylivoimaisempia.


title: Fytaasi

text: Fytaasientsyymit voidaan jakaa toimintamekanisminsa mukaan kahteen ryhmään, 3-fytaaseiksi ("myo"-inositoliheksakisfosfaatti-3-fosfohydrolaasit) ja 6-fytaaseiksi ("myo"-inositoliheksakisfosfaatti-6-fosfohydrolaasit) eli 4-fytaaseiksi. 3-Fytaasit hydrolysoivat ensiksi fosfaattiryhmän, joka on liittynyt yhdisteen hiiliketjun kolmosasemaan, kun 6-fytaasit hajottavat ensimmäiseksi esteriryhmän, joka on kuutosasemassa.


title: Fytaasi

text: Fytaasientsyymit voidaan jakaa rakenteeltaan neljään ryhmään, jotka eroavat toisistaan aktiiviselta kohdaltaan. Suurin ryhmä on niin kutsutut histidiinihappofosfataasit.


title: Fytaasi

text: Sienien ja homeiden fytaasientsyymit luokitellaan 3-fytaaseiksi. Niille on tyypillistä useat eri substraatit. Fytaaseja on tyypillisesti "Aspergillus"-suvun lajeissa esimerkiksi "Aspergillus niger"- ja "Aspergillus fumigatus" -homeissa. Lisäksi entsyymin on todettu olevan aktiivinen myös muun muassa leivinhiivassa ja "Penicillium"-suvun lajeissa.


title: Fytaasi

text: Sienien ja homeiden fytaasientsyymeille sopiva pH on useimmiten hapan tai hivenen emäksinen ja optimaalisin lämpötila 50–75 °C.


title: Fytaasi

text: Bakteerien fytaasientsyymien toimintaa on tutkittu erityisesti kolibakteerilla ja entsyymejä on eristetty myös muun muassa "Bacillus"- ja "Pseudomonas"-suvun lajeista. Bakteerien fytaaseille on tyypillistä, että ne hajottavat erityisesti fytiinihappoa ja sen suoloja fytaatteja. Nämä entsyymit toimivat parhaiten happamissa olosuhteissa ja lämpötilan ollessa 40–70 °C. Erityisesti kolibakteerin fytaasientsyymi on osoittautunut käyttökelpoiseksi lisäksi sikojen ja siipikarjan ruokinnassa.


title: Fytaasi

text: Bakteerien ja sienien lisäksi fytaaseja esiintyy myös alkueläimissä. Tällaisia ovat muun muassa "Paramecium tetraurelia" ja "Shewanella oneidensis", jonka entsyymi on aktiivinen kylmemmässä kuin monien muiden lajien entsyymit


title: Fytaasi

text: Suurin osa kasvien fytaaseista on 6-fytaaseja. 3-fytaaseja esiintyy muun muassa lupiineissa. Entsyymiä on tavattu liljojen siitepölyssä, maississa, avokadossa, vehnän, rukiin ja speltin jyvissä, pavuissa ja öljykasveissa.


title: Fytaasi

text: Selkärankaisten verestä fytaaseja on löydetty kaloilta, matelijoilta ja linnuilta. Nisäkkäistä märehtijöiden suolistossa on fytaasia, joka on suoliston mikrobien tuottamaa. Muut nisäkkäät saavat fytaasia pääasiassa ravintonsa mukana.


title: Fytaasi

text: Monet metalli-ionit toimivat pieninä annoksina fytaasien aktivaattoreina. Tällaisia ovat muun muassa kalsium, magnesium, mangaani ja rauta. Suurina pitoisuuksina ne voivat kuitenkin myös haitata entsyymin toimintaa. Metalli-ionien vaikutus fytaasientsyymiin riippuu suuresti entsyymin tyypistä. Fytaasin inhibiittoreita ovat raskasmetallit, kuten elohopea, kadmium, nikkeli ja koboltti. Lisäksi entsyymin toimintaa heikentää muun muassa EDTA.


title: Fytaasi

text: Eläinten ruokinnassa käytettävissä viljoissa fosforista 60–80 % on fytiinihappona, jota eläimet kuten siat eivät pysty normaalisti hyödyntämään. Tämän vuoksi eläinten rehuun voidaan lisätä fytaasia, joka parantaa fosforin hyödyntämistä. Fosforin parempi hyödyntäminen vähentää myös fosfaatin määrää eläinten lannassa ja sitä kautta myös maatalouden aiheuttamaa ympäristön fosfaattikuormitusta.


title: Fytaasi

text: Teollisuudessa fytaasia on kokeiltu hyödyntää muun muassa alkoholijuomien valmistuksessa. Eräillä inositolin fosfaattijohdannaisilla voi olla myös terveyttä edistäviä vaikutuksia ja fytaaseja käyttämällä voidaan saada aikaiseksi edullinen menetelmä tuottaa näitä yhdisteitä. Laajempaa teollista käyttöä varten fytaasientsyymeistä pyritään kehittämään korkeampia lämpötiloja sietäviä ja niiden pH-profiilia pyritään parantamaan.


title: Matthias Müller (suunnistaja)

text: Matthias Müller (s. 12. syyskuuta 1982) on sveitsiläinen suunnistaja ja maailmanmestari.


title: Matthias Müller (suunnistaja)

text: Århusin MM-kilpailuissa 2006 Müller sijoittui sprintissä viidenneksi. Seuraavana vuonna avoimissa Pohjoismaiden mestaruuskilpailuissa hän voitti viestikultaa ja pronssia sprintistä. Miskolcin MM-kilpailuissa 2009 hän sijoittui neljänneksi keskimatkalla. Primorskossa 2010 hän voitti viestin Euroopan-mestaruuden yhdessä Fabian Hertnerin ja Matthias Merzin kanssa. Myöhemmin samana vuonna Trondheimissä hän voitti sprintin maailmanmestaruuden sekä viestin MM-pronssia. Savoien MM-kilpailuissa 2011 hän voitti sprintistä pronssia.


title: Boknavuono

text:
Boknavuono on 96 kilometriä pitkä vuono, joka sijaitsee Norjan rannikolla Stavangerin ja Haugesundin välillä.
Se on syntynyt kallioperän vajoamisen seurauksena eikä jäävirtojen kuluttamana kuten useimmat muut vuonot. Tämän vuoksi sen merenpuoleinen ja keskinen osa ovat leveät ja saaristoiset.


title: RJaarli

text: RJaarli (kirjoitetaan myös R-Jaarli) on suomalainen hip hop -artisti Espoosta. Hänen esikoisjulkaisun levytti Pass The Mic Organization.


title: Arvokonservatismi

text: Arvokonservatismi viittaa yhteisön perinteisten arvojen kannatukseen, konservatiivisuuteen arvojen suhteen. Arvokonservatismissa korostetaan perinteisiä ihanteita ja yhtenäisiä käyttäytymismalleja.


title: Arvokonservatismi

text: Vuonna 2015 Suomessa noin neljännes (25 %) ihmisistä sijoitti itsensä arvokonservatiiviksi. Vuoden 2015 kyselyn mukaan 36 prosenttia perussuomalaisista, 36 prosenttia keskustalaisista ja 36 prosenttia kokoomuslaisista sijoittivat itsensä arvokonservatismin kannattajiksi. Nämä ovat suomalaiset puolueet, joiden kannattajista löytyi eniten arvokonservatiiveja. Ikä on yhteydessä arvokonservatismiin, se on yleisempää ikääntyneillä.


title: Arvokonservatismi

text: Isossa-Britanniassa arvokonservatismi on yleisempää ikääntyneillä. Esimerkiksi vuoden 1997 vaaleissa 42 prosenttia 80-vuotiaista äänesti konservatiiveja. Ison-Britannian äänestystuloksista pystytään päättelemään, että arvokonservatismin kannatus kasvaa iän myötä. Nuoret äänestävät arvoliberaaleja, mutta tarkastelemalla vaaleja vuodesta 1964, äänestäjien kanta on muuttunut arvokonservatiiviseksi iän myötä.


title: Arvokonservatismi

text: Yhdysvalloissa arvokonservatiivit yleensä äänestävät republikaanista puoluetta, jonka kannattajiin lukeutuu uskonnollinen oikeisto. Vuoden 2010 Gallup-kyselyn mukaan republikaaneista 18 prosenttia on erittäin konservatiivisia ja 53 prosenttia konservatiivisia. 43 prosenttia erittäin konservatiivisista republikaaneista on vähintään 55-vuotiaita. Ja 42 prosenttia konservatiivisista republikaaneista. 73 prosenttia konservatiivisista republikaaneista on protestantteja.


title: Arvokonservatismi

text: Yhdysvalloissa arvokonservatiivinen katolilainen vastustaa aborttia.


title: Puertoriconmastiffi

text: Puertoriconmastiffi ("Gran Mastín de Borínquen") on puertoricolainen koirarotu, joka tunnetaan myös nimillä "borínquenmastiffi", "borínquen becerillo" ja "maatilankoira". Se on nykyisin harvinainen.


title: Puertoriconmastiffi

text: Rotu on jalo ja rohkea, omistajaansa kohtaan uskollinen ja miellyttämisenhaluinen. Siihen aikoinaan yhdistetty verenhimoisuus johtui siitä, että siltä puuttuivat oikeanlaiset kontaktit ihmisten kanssa.


title: Puertoriconmastiffi

text: Puertoriconmastiffi on maansa ainoa alkuperäinen koirarotu. Sen historia liittyy tiiviisti yhteen espanjalaisten Karibian ja latina-Amerikan siirtomaavallan kanssa: se polveutuu sotakoirana käytetystä espanjanmastiffista, paikallisista syrjäseudun koirista (espanjaksi "perros jibaros") ja latinalaisamerikkalaisista molosseista. Kaikki edellä mainitut tuotiin saarelle suojelukoiriksi, jollaisina ne toimivat siirtomaa-ajoilta aina 1900-luvun alkupuolelle asti.


title: Puertoriconmastiffi

text: Vuosisatojen ajan espanjalaiset maaherrat ja aateliset pitivät rotua suojelu-, taistelu- ja metsästyskoirana. Noihin aikoihin sen saalis oli lähes aina ihminen, varsinkin espanjalaisten encomiendan kaudella 1500-luvun alkupuolella. Se kykenee yhä päihittämään villihärän, villisian ja toisen koiran. Munkki Bartolomé de las Casas on kuvaillut sitä verenhimoiseksi: jos sen annetaan, se taistelee loppuun saakka kuten se teki siirtomaa-ajalla konkistadoreita taistelu- ja sotakoirana palvellessaan.


title: Puertoriconmastiffi

text: Moni puertoriconmastiffi kuoli suojellessaan espanjalaisia isäntiään espanjalais-intiaanisodissa. Eräs esimerkki on Don Sancho de Arangon tapaus vuodelta 1513, joka mainitaan tri. Ricardo E. Alegrian teoksissa "Discovery, Conquest and Colonization of Puerto Rico" ja "Apuntes para la Historia de Humacao". Niissä viitataan karibialaisten kannibaalien Cayarabon-joen (nykyisin Loiza) viljelmiä vastaan tekemään hyökkäykseen.


title: Puertoriconmastiffi

text: Se oli niin väkivaltainen että sankarillisesta puolustuksesta huolimatta moni kuoli karibialaisten ampumiin nuoliin. Intiaanit vangitsivat Don Sancho de Arangon, mutta hänen koiransa Becerillon (kuuluisa "Borínquen kauhu") hurjat hyökkäykset pakottivat heidät vapauttamaan verta vuotaneen omistajan. Tämä rohkea eläin, jonka jotkut väittävät olleen todellisuudessa Juan Ponce de Leónin omistama, taisteli loppuun asti kuten sen poika Leoncillo. Molemmat kuolivat taistelun jälkiseurauksena nuolten sisältämään myrkkyyn.


title: Puertoriconmastiffi

text:
Vasta 1800-luvun lopulla paikalliset huomasivat tämän rodun ja alkoivat pitää sitä sokeriruoko-, tupakka- ja kahviviljelmien vahtina. Se on alkuperältään ja tyypiltään ns. "vanha maalaiskoira" joka on sopeutunut Puerto Ricon kaikkiin olosuhteisiin sademetsäalueen kylmistä vuoristoista kuumiin maaseutukukkuloihin ja trooppisiin laaksoihin.
"Borínque" (useimmiten "boricua") on puertoricolaisten käyttämä nimitys omasta kansastaan. "Karibian kennelliitto" eli "Sociedad Cynologica Caribena" ("S.C.C.") hyväksyi puertoriconmastiffin vuonna 1979. Sen palauttamiseksi Karibian koiranharrastajien suosioon on tehty kovasti työtä, minkä ansiosta sitä kohtaan ollaan onnistuttu herättämään suuri kiinnostus. Maalaiset tulevat läheltä ja kaukaa hankkimaan pennun vaihtokaupaksi tuotteista, kanoista, vuohista, sioista tai vaikkapa pelkästä ystävyydestä ja kädenpuristuksesta.


title: Avaa silmäs

text: Avaa silmäs on suomalaisen rap-artisti RJaarlin esikoisjulkaisu. Se julkaistiin vuoden 2009 loppupuolella Pass The Mic Organization -levy-yhtiön kautta. Levyn masteroinnissa on ollut mukana Matte.


title: Jan Store

text: Jan Birger Store (s. 1. huhtikuuta 1948 Kokkola) on suomalainen diplomaatti. Hän toimi Suomen pysyvänä EU-edustajana (niin sanottuna "EU-suurlähettiläänä") Brysselissä 2008–2013. Hänen tehtäviinsä kuului myös jäsenyys päätöksiä valmistelevassa Coreper II -elimessä.


title: Jan Store

text: Aiemmin Store työskenteli EU-edustustossa pysyvän edustajan sijaisena 1995–2000. Hän on toiminut lisäksi suurlähettiläänä Puolassa vuosina 2004–2008 ja ulkoasiainministeriön Eurooppa-osaston osastopäällikkönä.


title: Jan Store

text: Vuonna 2013 Storelle myönnettiin Suomen Valkoisen Ruusun toiseksi korkein I luokan komentajamerkki.


title: Jan Store

text: Jäätyään eläkkeelle virkkatyöstään hän aloitti vuoden 2016 alusta viestintä- ja lobbausyritys Milttonin palveluksessa Brysselissä tehtävänään yhteydenpito ja vaikuttaminen EU-parlamentikkoihin.


title: Jan Store

text: Koulutukseltaan Store on valtiotieteiden maisteri Åbo Akademista vuodelta 1972. Hän on naimisissa ja hänellä on kaksi aikuista lasta.


title: Kim Hyun Hee

text: Kim Hyun Hee (, 27. tammikuuta 1962) on entinen pohjoiskorealainen vakooja ja terroristi, joka tappoi 115 ihmistä räjäyttämällä Korean Airin lennon 858 vuonna 1987. Myöhemmin hän jäi kiinni ja tunnusti tekonsa pommi-iskusta. Oikeudessa hänelle langetettiin kuolemantuomio vuonna 1989, mutta Etelä-Korean presidentti Roh Tae-woo armahti hänet.


title: Kim Hyun Hee

text: Kim Hyon-hui syntyi Kaesŏngissa vuonna 1962. Hänen isänsä oli diplomaatti ja eräässä vaiheessa perhe muutti Kuubaan. Koulutuksen jälkeen Kim alkoi näyttelijäksi, mutta hän lopulta liittyi Pohjois-Korean tiedustelupalveluun.


title: Kim Hyun Hee

text: Tiedustelupalvelussa Kim siirrettiin ohjelmaan, jossa hänet piti kouluttaa vakoojaksi. Hänelle annettiin salanimi "Ok Hwa". Kim eli seuraavat seitsemän vuotta tiedustelupalvelun koulutuskeskuksessa pääkaupungin Pjongjangin lähistöllä. Koulutukseen kuului kolme vuotta japanin kielen kursseja kouluttajanaan Japanin kansalainen Yaeko Taguichi, jonka Pohjois-Korean hallitus oli siepannut maahan vuonna 1978. Koulutuskeskuksen oppilaat, mukaan lukien Kim, indoktrinoitiin ehdottoman uskollisiksi Pohjois-Korean hallitukselle ja jucheaatteelle propagandaelokuvilla. Kimin viimeiset harjoitukset huipentuivat dokumenttien varastamiseen suurlähetystön jäljitelmästä. Kim matkusti Kiinaan ja myöhemmin Eurooppaan Pohjois-Korean tiedustelupalvelun vanhemman vakoojan Kim Seung-iln kanssa.


title: Kim Hyun Hee

text: Vuonna 1987 25-vuotias Kim Hyon-hui ja 70-vuotias Kim Seung-il saivat Pohjois-Korean hallituksen käskyn räjäyttää Korean Airin lento 858. Heille annettiin väärennetyt japanilaiset passit, joiden mukaan Kim Hyon-hui oli "Mayumi Hachiya" ja Kim Seung-il oli hänen isänsä "Shinichi Hachiya". Molemmat matkustivat Unkarin pääkaupunkiin Budapestiin, jossa Pohjois-Korean agentit antoivat heille 350 grammaa C-4-muoviräjähdettä. Pommi oli kätketty radiovastaanottimen sisälle. Kim Hyon-hui ja Kim Seung-il nousivat Korean Airin lennolle 858 Bagdadissa ja jättivät pommin lojumaan rahtiruumaan. He poistuivat koneesta Abu Dhabissa Yhdistyneissä arabiemiirikunnissa. Pommi räjähti tuhoten Boeing 707 -matkustajalentokoneen Andamaanienmeren yllä kesken lentomatkan Bangkokiin. Koneen kaikki 115 miehistönjäsentä ja matkustajaa menehtyivät räjähdyksessä.


title: Kim Hyun Hee

text: Kim Hyon-hui ja Kim Seung-ilin alkuperäisen pakomatkan kuului matkustaa Abu Dhabista Ammanin kautta Roomaan, mutta hankaluudet viisumien kanssa johtivat muutokseen suunnitelmissa. He matkustavat Bahrainiin, jossa viranomaiset kuitenkin huomasivat heidän passinsa väärennetyiksi. Kim Seung-il puraisi rikki savukkeeseen piilotetun tappavan myrkyllisen syanidikapselin ja kuoli välittömästi. Kim Hyon-hui ehti myös puraista savukkeen rikki, mutta vain osa myrkystä kulkeutui hänen elimistöönsä eikä aiheuttanut hengenvaaraa. Hänet siirrettiin sairaalaan ja myöhemmin kuulusteltiin itsemurhayrityksestä. Kim teeskenteli kiinalaista orpotyttöä nimeltä "Pai Chui Hui", joka oli tavannut vanhemman japanilaisen miehen. Hänen kiinalainen aksenttinsa ei kuitenkaan vaikuttanut uskottavalta ja viranomaiset tunnistivat hänet Pohjois-Korean vakoojaksi. Kim lennätettiin Etelä-Korean pääkaupunkiin Souliin.


title: Kim Hyun Hee

text: Etelä-Koreassa Kim vakuutti kahdeksan vuorokautta, että hän oli Japanissa asuva Kiinan kansalainen. Lopulta Kim murtui ja paljasti itsensä pohjoiskorealaiseksi terroristiksi, joka oli vastuussa Korean Airin lennon 858 räjähdyksestä. Ennen Kimin tunnustusta lennon uhrien perheet ja kansalaisaktivistit olivat syyttäneet Chun Doo-hwanin sotilashallitusta pommi-iskun järjestämisestä pelotellakseen vastaehdokkaita vuoden 1987 presidentinvaaleissa. Kim kertoi päättäneensä tunnustaa henkilöllisyytensä, koska hän oli nähnyt Soulissa eteläkorealaisten hyvinvoinnin. Pohjois-Korean viranomaiset olivat uskotelleet hänelle, että Etelä-Korean kansa kärsii nälänhädästä ja köyhyydestä. Kimille oli selitetty terrori-iskun olevan merkkitapaus Koreoiden yhdistymisessä. Kuulusteluissa Kim väitti käskyn räjäyttää Korean Airin lento 858 tulleen suoraan Pohjois-Korean johtajan Kim Il-sungin pojalta Kim Jong-ililtä, joka halusi Etelä-Korean peruvan tulevan vuoden 1988 parlamenttivaalit ja Soulin kesäolympialaiset terrori-iskun takia. Vuoden 1989 maaliskuussa Kim tuomittiin kuolemaan, mutta presidentti Roh Tae-woo armahti hänet, koska hän katsoi Kimin Pohjois-Korean hallituksen aivopesun ja valheiden uhriksi.


title: Kim Hyun Hee

text: Kim elää tuntemattomassa sijainnissa Korean Airin lennon 858 uhrien perheiden ja hänet maanpetturiksi julistaneen Pohjois-Korean hallituksen salamurhaajien varalta. Hänen aviomiehensä on entinen Etelä-Korean tiedustelupalvelun agentti, joka oli hänen henkivartijansa. Kim on kirjoittanut vuonna 1993 julkaistun muistelmateoksen "Sieluni kyyneleet", jossa hän kertoo lapsuudestaan, koulutuksestaan, terrori-iskusta ja oikeudenkäynnistään. Hän on lahjoittanut kirjan tulot Korean Airin lennon 858 uhrien omaisille. Viime vuosina Kim on perehtynyt Pohjois-Korean kidnappaamien japanilaisten kohtaloiden selvittämiseen.


title: Oulun yliopiston kauppakorkeakoulu

text: Oulun yliopiston kauppakorkeakoulu on yksi Oulun yliopiston yhdeksästä tiedekunnasta, joka toimii taloustieteen ja liiketoiminnan aloilla. Ennen vuotta 2014 yksikkö oli nimeltään taloustieteiden tiedekunta.


title: Oulun yliopiston kauppakorkeakoulu

text: Tiedekunnassa tehdään tutkimusta ja annetaan opetusta muun muassa laskentatoimen, markkinoinnin, rahoituksen, kansantalouden ja kansainvälisen liiketoiminnan aloilla. Tiedekunnassa opiskelee noin 1400 opiskelijaa. Tiedekunnan dekaanina toimii laskentatoimen professori Petri Sahlström, henkilökunnan määrä vuonna 2010 oli noin sata. Tiedekunnassa on viisi yksikköä:


title: Oulun yliopiston kauppakorkeakoulu

text: Lisäksi tiedekunnan yhteydessä toimii vuonna 2008 perustettu presidentti Martti Ahtisaaren nimeä kantava koulutus- ja tutkimusinstituutti.


title: Oulun yliopiston kauppakorkeakoulu

text: Vaikka taloustieteiden tiedekunta perustettiin vasta vuonna 2000, taloustieteitä on voinut opiskella Oulun yliopistossa jo aiemminkin. Filosofiseen tiedekuntaan perustettiin kansantaloustieteen professuuri jo 1959, opetus aloitettiin syksyllä 1961 ja vuodesta 1965 kansantaloustiedettä on voinut opiskella pääaineena.


title: Vaalan lentokenttä

text: Vaalan lentokenttä on Vaalan kunnan omistama lentokenttä, joka sijaitsee seututien 800 läheisyydessä noin kahdeksan kilometriä Vaalan kuntakeskuksesta etelälounaaseen. Kenttä on ollut käytössä jo toisen maailmansodan aikaan, mutta nykyään siellä on vain vähän paikallista lentotoimintaa. Aikanaan tehdyt lentokenttä- ja varastorakennukset eivät ole enää käyttökunnossa.


title: Moray Firth

text: Moray Firth () on Pohjanmereen kuuluva kolmionmuotoinen merenlahti, joka sijaitsee Skotlannin rannikolla. Sen pohjukka sijaitsee Invernessin pohjoispuolella Beauly Firthin suulla, jonka lähistöllä siihen laskee neljä jokea: Spey, Lossie, Findhorn ja Nairn.


title: Moray Firth

text: Lahdella on rantaviivaa yhteensä noin 800 kilometriä. Pohjoinen rantaviiva kulkee Beauly Firthista koilliseen Cromarty Firthin ja Dornoch Firthin ohi ja päättyy Duncansby Headiin. Eteläinen rantaviiva polveilee itään Morayn ja Aberdeenshiren rannikkoa pitkin Fraserburghin kaupunkiin asti. Alueen tärkeimpiä elinkeinoja ovat matkailu, kalastus ja öljyteollisuus.


title: Leonard Jägerskiöld

text: Axel Krister Edward "Leonard" Jägerskiöld (12. marraskuuta 1867 Meilahden kartano, Helsinki, Uudenmaan lääni − 4. elokuuta 1945 Värö, Halland) oli ruotsalainen eläintieteilijä.


title: Leonard Jägerskiöld

text: Jägerskiöld valmistui filosofian tohtoriksi Uppsalan yliopistosta 1893, ja samana vuonna hänet valittiin yliopiston dosentiksi. Hänestä tuli Göteborgin museon intendentti 1904 ja Göteborgin korkeakoulun eläintieteen ja eläinmaantieteen dosentti 1907. Professorin arvonimen hän sai 1912.


title: Leonard Jägerskiöld

text: Jägerskiöld kirjoitti paljon madoista ja linnuista. Hän teki tutkimusmatkoja Egyptiin, Sudaniin ja Siinaiin. Hän kehitti urallaan Göteborgin luonnonhistoriallista museota.


title: Leonard Jägerskiöld

text: Hän oli Stig Jägerskiöldin isä.


title: MadWorld

text: MadWorld () on Platinum Gamesin kehittämä ja Segan julkaisema toimintavideopeli, joka julkaistiin vuonna 2009 Wiille.


title: MadWorld

text: Pelin päähahmona on Jack, kova taistelija jonka toiseen käteen on kiinnitetty moottorisaha. Jack osallistuu "DeathWatch"-televisiokilpailuun, jossa tarkoituksena on tappaa mahdollisimman monta kilpailijaa mahdollisimman näyttävästi. Peli jakaantuu useisiin tasoihin. Kaikista tapetuista vihollisista saa pisteitä. Ympäristön ja erilaisten esineiden käyttäminen kasvattaa pisteitä: tavallisesta taposta saa vähän pisteitä, mutta esimerkiksi vihollisen pysäytys autonrenkaalla tai vihollisen heittäminen piikkiseinään kasvattaa pisteitä. Tietyn pistemäärän jälkeen avautuu uusia bonusesineitä, mahdollisuus osallistua erityyppisille bonuskierroksille, ja lopulta avautuu mahdollisuus osallistua pomotaisteluun, joka lopettaa tason.


title: MadWorld

text: Pelin graafinen cel shading -tyyli on saanut vahvasti vaikutteita sarjakuvista, ja tekijöiden suurimpana inspiraation lähteenä oli Frank Millerin "Sin City". Kaikki ympäristöt ja hahmot ovat mustavalkoisia, ja ainoina väreinä ovat punainen veri ja huomionarvoisia asioita korostava keltainen.


title: Max Jähns

text: Max Jähns (18. huhtikuuta 1837 Berliini – 19. syyskuuta 1900 Berliini) oli saksalainen sotilas ja kirjailija.


title: Max Jähns

text: Hänestä tuli jalkaväen upseeri 1837, sai eron 1864 mutta tuli jälleen virkaansa 1866 sodan puhjettua Itävaltaa vastaan. Majuriksi hän yleni 1878, everstiluutnantiksi 1886 jolloin hän myös sai eron. Hän toimi varsinkin esikunnassa ja oli opettajana sota-akatemiassa.


title: Max Jähns

text: Max Jähns on kirjoittanut monta sota-aiheista kirjaa.


title: Dilemma (täsmennyssivu)

text: Dilemma voi viitata seuraaviin paikkoihin ja asioihin:


title: Moralismi

text: Moralismilla on useita merkityksiä:


title: Moralismi

text: Tunnettu moralismin aalto on "viktoriaaninen" moralismi 1800-luvulla. Myös ""kristillinen oikeisto"" on tyypillisesti moralistista.


title: Moralismi

text: Psykologi Scott Atranin tutkimusten mukaan uusnatsi- ja terroristijärjestöjen johtajia ja muita voimaa ihannoivien järjestöjen johtajia näyttää ajavan pikemminkin "moralismi" kuin ahneus tai sadismi.


title: Carl Finer

text: Karl-Jörgen Viskus on virolainen hip hop -artisti, joka tunnetaan paremmin taiteilijanimellä Carl Finer. Hän muutti Suomeen keväällä 2008 ja julkaisi esikoisalbumin nimeltä "From the Beginning to the End" Helsinki Freedom Recordsin kautta vuonna 2009.


title: Jalkapallon Mestaruussarjan kausi 1985

text: Mestaruussarja-kausi 1985 oli Suomen jalkapalloilun Mestaruussarjan 53. kausi. Kauden mestaruuden voitti Helsingin Jalkapalloklubi.


title: Jalkapallon Mestaruussarjan kausi 1985

text:
Uusinta 4. sijasta: Ilves – Kuusysi 3–3 jatkoajan jälkeen. Ilves selvisi pudotuspeleihin rangaistuspotkukilpailulla. Yl. 2592
Uusinta säilymisestä: OTP – Koparit 3–1 (pelattiin Kajaanissa) Yl. 790


title: Jalkapallon Mestaruussarjan kausi 1985

text: Osaottelut pelattiin kaksiosaisina.


title: Jalkapallon Mestaruussarjan kausi 1985

text: "Euroopan Cup:"


title: Jalkapallon Mestaruussarjan kausi 1985

text: "UEFA Cup:"


title: From the Beginning to the End

text: From the Beginning to the End on virolaisen rap-artisti Carl Finerin esikoisalbumi, joka julkaistiin 2009 Helsinki Freedom Records -levy-yhtiön kautta.


title: Kinkin evankelisluterilainen kirkko

text: Kinkin evankelisluterilainen kirkko (KELC) () on luterilainen kirkko Japanissa. Sillä on nykyään 2759 kastettua jäsentä 29 seurakunnassa maanlaajuisesti.


title: Kinkin evankelisluterilainen kirkko

text: Kirkon nykyinen presidentti on pastori Shigeo Sueoka.


title: Kinkin evankelisluterilainen kirkko

text: KELC:in historia juontaa juurensa 1950-luvulta, jolloin lähetystyöntekijät oli karkotettu Kiinasta Kiinan kansantasavallan perustamisen vuoksi. Vuonna 1951 Norjan lähetysseura ja Norjan evankelis-luterilainen vapaakirkko aloittivat lähetystyön, pääosin Kinkin alueella.


title: Kinkin evankelisluterilainen kirkko

text: 3. marraskuuta 1961 lähetysseuran ja vapaakirkon perustamat 14 seurakuntaa organisoituivat Kinkin evankelisluterilaiseksi kirkoksi. Vuonna 1976 kirkko hyväksyttiin Luterilaisen maailmanliiton täysjäseneksi.


title: Juist

text: Juist (friisiksi Töwerland eli ’Taikamaa’) on pitkä, kapea saari, joka sijaitsee Borkumin ja Norderneyn välissä, kahdeksan kilometrin päässä Saksan luoteisrannikosta. Se kuuluu Itäfriiseinsaariin ja on osa Aurichin piirikuntaa Ala-Saksin osavaltiossa.


title: Juist

text: Juistin pituus on 17 kilometriä, leveys 500–800 metriä ja pinta-ala hieman yli 16 neliökilometriä. Saarella asuu noin 1 500 ihmistä, joista suurin osa elää kylässä saaren keskellä. Juistilaiset saavat elantonsa pääasiassa matkailusta ja heidän kulttuuriperintönsä on samankaltainen kuin Länsifriiseinsaarilla Alankomaissa. Saarelta on säännöllisiä lautta- ja lentoyhteyksiä mantereelle.


Norjan evankelis-luterilainen vapaakirkko on maanlaajuinen luterilainen vapaakirkko Norjassa. Se koostuu 81 seurakunnasta ja 21 817 kastetusta jäsenestä. Kirkko perustettiin 1877 Mossissa. Kuten Norjan kirkko, myös vapaakirkko kuuluu Luterilaiseen maailmanliittoon, johon se liittyi vuonna 2005.


title: Jalkapallon Mestaruussarjan kausi 1988

text: Mestaruussarja-kausi 1988 oli Suomen jalkapalloilun Mestaruussarjan 56. kausi. Kauden mestaruuden voitti Helsingin Jalkapalloklubi.


title: Jalkapallon Mestaruussarjan kausi 1988

text: Uusinta 6. sijasta: Haka – KePS rp. 3–2 (1–1,1–1) Pietarsaaressa.


title: Jalkapallon Mestaruussarjan kausi 1988

text:
"Euroopan Cup:"
"UEFA Cup:"
"Cup-voittajien cup:"


title: Joutsan Seudun Urheiluautoilijat

text: Joutsan Seudun Urheiluautoilijat ry (JouSUA) on joutsalainen autourheilun erikoisseura, joka on perustettu vuonna 1967. Seuran jäsenistöön lukeutuu ainakin rallin ja rallisprintin harrastajia. Seuran tunnetuimpia takavuosien autourheilutapahtumia ovat Joutsenlampi Ralli, Joutsenlampi Sprint ja Jousenlampi Slalom.


title: Rail Simulator

text: Rail Simulator on junasimulaattori, jossa ohjataan veturia. EA julkaisi pelin marraskuussa vuonna 2007. Pelissä on viisi rataosuutta josta kolme on Isosta-Britanniasta ja yksi Saksasta ja yksi Amerikasta. Pelissä voi ohjata höyry-, diesel- tai sähköveturia. Pelissä voi lisäksi luoda ja muokata omia rataosuuksia. Sessio päättyy jos tehtävä on onnistunut tai juna suistuu raiteilta tai kolaroi toiseen junaan.


title: Rail Simulator

text: Pelin seuraaja on RailWorks joka julkaistiin heinäkuussa vuonna 2009 Steamista ja siihen julkaistaan edelleen lisää vetureita mutta ne pitää maksaa. RailWorks sisältää uusia rataosuuksia, tehtäviä ja vetureja. Pelissä on kaksi tehtävämuotoa: vapaa ajo ja tehtäväskenaario. Vapaa ajossa voi valita junan mutta siinä ei ole tehtäviä. Tehtäväskenaariossa ajetaan sillä junalla joka on tehtävässä määrätty. Jos ajat ylinopeutta, niin nopeutesi kohta muuttuu punaiseksi.


title: Rail Simulator

text:
Pelin rataeditorissa voi tehdä omaa rataa loputtomasti. Rataeditorin lisäksi on tehtäväeditori jossa voi tehdä omia tehtäviä. Oman rataosuuden voi lukita jolloin ei voi muokata osuutta. Radan lisäksi voi tehdä teitä, aitoja, laitureita ja laittaa taloja ja muuta objektia. Jos laittaa radan, niin voi säätää nopeusrajoituksen, lisätä ajojohtimen tai valita ratatyypin ja ratapätkän pituuden. Ennen radanlaittamista, niin voi valita ratatyypin, radan lukumäärä (1-32), nouseeko vai laskeeko rata ja onko vaihde automaattinen tai käsin käännetävä. Radalle voi laittaa Siipiopastimen tai Valo-opastimen, lisäksi voi laittaa sivuraide markkerin, laituri markkerin tai tankkauspisteitä ja ne voi nimetä, lisäksi kääntöpöytiä voi laittaa. Ratatyyppien mittajärjestelmä riippuu eri ratatyypistä. Ainoastaan Hagen-Siegen ratatyypin nopeus mitataan kilometreinä tunnissa, muissa taas maileina. Tehtäväeditorissa voi laittaa vetureja tai vaunuja radalle, valita päivämäärän, valita kellonaika, vuodenajan ja sään.
Joillakin vetureilla on useampi väritys. Veturit saavat uusia värityksiä RailWorks pelissä.


title: ATP World Tour 500

text: ATP World Tour 500 on joukko tennisturnauksia ATP-kiertueella. 500-sarja on kolmanneksi suurin luokka ATP-kiertueella heti Grand Slam-turnausten ja ATP World Tour Masters 1000-sarjan jälkeen.


title: ATP World Tour 500

text: Sarjaan kuuluu 13 turnausta, joista jokaisesta voittaja saa 500 ranking-pistettä. Turnauksissa on pelaajamääriltään vaihtelevat kaaviot. Turnauksissa on joko 32, 48 tai 56 pelaajaa kaksinpelissä ja 16 tai 24 paria nelinpelissä.


title: Elise Egseth

text: Elise Egseth (s. 12. toukokuuta 1985) on norjalainen suunnistaja. Seuratasolla hän edustaa Wing OK:ta.


title: Elise Egseth

text: Nuorten MM-kilpailuissa 2004 hän voitti viestipronssia. Seuraavana vuonna hän voitti nuorten viestimaailmanmestaruuden ja hopeaa pitkältä matkalta.


title: Elise Egseth

text: Ensimmäisiin aikuisten MM-kilpailuihin Egseth osallistui Olomoucissa 2008. Siellä hän sijoittui kymmenenneksi sprintissä. World Gameseissa 2009 hän voitti sprintistä ja sekaviestistä pronssia ja sijoittui keskimatkalla seitsemänneksi. Samana vuonna Miskolcin MM-kilpailuissa hän sijoittui sprintissä kahdeksanneksi ja pitkällä matkalla 17:nneksi. Kotikisoissaan Trondheimin MM-kilpailuissa 2010 hän sijoittui sprintissä viidenneksi.


title: Suvannon pesäpallokenttä

text: Suvannon pesäpallokenttä on Ylivieskassa sijaitseva, Suvannon urheilualueella sijaitseva pesäpallokenttä. Suvannon urheilualue sijaitsee Koskipuhdon kaupunginosassa. Ykköspesis-seura Ylivieskan Kuula pelaa kentällä kotiottelunsa.


title: Suvannon pesäpallokenttä

text: Pesäpallokentän vanha puinen katsomo tuhoutui tulipalossa vuonna 1996. Nykyinen katsomo on teräsrakenteinen ja kattamaton ja kentälle on tehty hiekkatekonurmi.


title: Minusinsk

text: Minusinsk () on kaupunki Krasnojarskin aluepiirissä Venäjällä. Se sijaitsee Minusinskin kattilalaaksossa Jenisein itärannalla 661 kilometriä Krasnojarskista etelään. Jenisein vastarannalla on Hakassian pääkaupunki Abakan. Kaupunki on Minusinskin piirin keskus, mutta ei itse kuulu sen yhteyteen, vaan muodostaa erillisen kaupunkipiirikunnan. Sen läpi kulkee Krasnojarskista Abakanin ja Kyzylin kautta Mongolian rajalle suuntautuva M54-valtatie. Minusinskin rautatieasema Abakanin ja Taišetin välisellä rataosuudella sijaitsee 12 kilometriä kaupungista lounaaseen Zeljonyi Borin taajamassa. Jeniseillä on laivaliikennettä. Kaupungissa on 66 400 ja kaupunkipiirikunnassa 69 100 asukasta (vuonna 2009).


title: Minusinsk

text: Minusinskajan kylä syntyi vuosina 1739–1740 Jenisein sivu-uomaan laskevan Minusa-joen suuhun. Ensimmäiset asukkaat olivat läheisellä rautatehtaalla työskennelleitä talonpoikia. Myöhemmin kylään asutettiin karkotusvankeja. Vuonna 1822 kylästä tuli kaupunki ja Jeniseiskin läänin kuuluneen Minusinskin piirikunnan keskus. 1800-luvulla ja 1900-luvun alussa siellä asui karkotettuja dekabristeja, puolalaisia vallankumouksellisia ja venäläisiä sosiaalidemokraatteja. Asukkaiden pääelinkeinoja olivat maanviljely, karjanhoito ja käsityöammatit.


title: Minusinsk

text: Nykyään Minusinskissa on lähinnä elintarviketeollisuutta. Nähtävyyksiin kuuluvat 1800-luvun alussa rakennettu Kristuksen kirkastumisen kirkko, kotiseutumuseo sekä 1800-luvun julkiset ja kauppiasrakennukset. Kaupungin vanhassa osassa on koristeellisia puisia asuintaloja.


title: Puijon pesäpallostadion

text:
Puijon pesäpallostadion (myös Puijonlaakson pesäpallostadion) on Kuopiossa Puijon urheilulaaksossa sijaitseva pesäpallostadion. Paikalle valmistui uusi hiekkatekonurmipintainen Puijon pesäpallokenttä vuonna 2001. Pesäpallokentän avausottelussa 4.7.2001 Puijon Pesiksen ja Juvan Pallon ykkössarjan ottelua seurasi 1142 katsojaa, mikä oli kuopiolaisen pesäpalloilun uusi yleisöennätys. Vuonna 2008 vanhan katsomon tilalle rakennettiin nykyinen katsomo. Katsomorakennus maksoi lähes 2,4 miljoonaa euroa ja siinä on 1 400 katsojapaikkaa, joista 1 000 on katettuja. Lisäksi stadionilla on erillinen rakennus huoltotiloille ja pienelle toimistotilalle, sekä lipunmyyntikopit ja kolme myyntikioskia. Stadionin suunnittelija oli Sampo Valjus Arkkitehtuuritoimisto Seppo Valjus Oy:stä, sekä rakennesuunnittelun osalta Insinööritoimisto Tanskanen Oy. Stadionin avausottelussa 1.7.2008 Puijon Pesiksen ja Kouvolan Pallonlyöjien välistä ottelua seurasi 1432 katsojaa.
Stadionilla pelattiin Itä–Länsi-ottelu vuonna 2009, jolloin Kuopiosta tuli kautta aikain 18. paikkakunta, joka isännöi miesten Itä-Länsi-ottelua. Katsojia saapui paikalle Itä-Lännen miesten otteluun 2000-luvun ennätysmäärä, 6312.


title: Mikko Hylkilä

text: Mikko Hylkilä (s. 21. heinäkuuta 1981 Reisjärvi) on entinen suomalainen pesäpalloilija ja nykyisin Naisten Superpesiksessä pelaavan Seinäjoen Maila-Jussien pelinjohtaja.


title: Mikko Hylkilä

text: Pelaajaurallaan Hylkilä on pelannut 43 Superpesiksen ottelua ja ensiesiintyminen pääsarjassa tapahtui 19.5.2005 ottelussa JoMa-Nurmo. Pelaajauransa Hylkilä lopetti vuonna 2006 kun hän siirtyi joukkueen pelaajistosta Joensuun Mailan pelinjohtajaksi. Ensimmäinen ottelu pelinjohtajana oli 11.7.2006 pelattu JoMa- Kiteen Pallo. Joensuusta Hylkilä siirtyi yksivuotisella sopimuksella Kouvolan pelinjohtajaksi kaudeksi 2010.


title: Mikko Hylkilä

text: Hänen veljensä on pesäpalloilija Markku Hylkilä ja sisko Marjut Hylkilä.


title: Mika Kulmala (pesäpalloilija)

text: Mika Kulmala (s. 1974 Kauhajoki) on kaudella 2010 Superpesiksessä pelaavan Ulvilan Pesä-Veikkojen pelinjohtaja. Kulmala on toiminut ennen Ulvilaa Suomensarjassa ja Ykköspesiksessä pelanneen Manse PP:n ja Ykköspesiksessä pelanneen Jokioisten Koetuksen pelinjohtajana. Kulmalan sopimus Ulvilassa on yksivuotinen.


Jalkapallon Euroopan cupin kausi 1983–1984 oli Euroopan cupin 29. kausi. Loppuottelu pelattiin Roomassa, Rooman olympiastadionilla, 30. toukokuuta 1984. Kauden mestaruuden voitti Liverpool FC.Euroopan cupin finaali pelattiin Rooman olympiastadionilla, Roomassa, Italiassa. Finaali järjestettiin stadionilla toista kertaa.


title: G. I. Joe: A Real American Hero

text: G. I. Joe: A Real American Hero oli Sunbow Productionsin tuottama viisiosainen animaatiosarja, joka perustuu Hasbron Action Force -lelusarjaan. Sarjan kaikki jaksot oli käsikirjoittanut Ron Friedman. Sarjan jaksot esitettiin alun perin Yhdysvalloissa syyskuussa 1983.


title: G. I. Joe: A Real American Hero

text: Sarjan jaksot julkaistiin DVD:llä Yhdysvalloissa 13. heinäkuuta 2009.


title: G. I. Joe: A Real American Hero

text: Cobra-organisaatio on kehittänyt kokeellisen siirtymälaitteen nimeltä MASS, jolla voi siirtää mitä vain minne vain käyttäen satelliittia, joka välittää siirtymälaitteelle säteen. G. I. Joe -joukot yrittävät luoda oman MASS-laitteen estääkseen Cobran aikeet, mutta heidän täytyy ensin löytää kolme harvinaista elementtiä, jotka toimivat laitteen energialähteinä.


title: The Descent – loukussa 2

text: The Descent – loukussa 2 ("The Descent: Part 2") on Jon Harrisin ohjaama brittiläinen kauhuelokuva vuodelta 2009. Se on jatkoa elokuvalle "The Descent – loukussa".


title: Viveka

text: Viveka on naisen etunimi. Suomalaisessa kalenterissa sillä ei ole nimipäivää, mutta suomenruotsalaisessa kalenterissa Vivekan nimipäivä on 26. kesäkuuta. Nimi on annettu Suomessa kesäkuuhun 2017 mennessä noin 730 henkilölle.


title: Oakland Raidersin NFL-kausi 2010

text: Oakland Raidersin NFL-kausi 2010 alkoi 12. syyskuuta 2010 vierasottelulla Tennessee Titansia vastaan ja päättyi 2. tammikuuta 2011 vierasottelulla Kansas City Chiefsiä vastaan. Oakland Raiders sijoittui divisioonassaan kolmanneksi eikä päässyt mukaan play-offeihin.


title: Oakland Raidersin NFL-kausi 2010

text:
V: Voitettu ottelu
H: Hävitty ottelu
¹=Ottelun televisiointi peruttiin koska ottelulla ei ollut tarpeeksi katsojia.


title: Koripallo kesäolympialaisissa 1988

text: Vuoden 1988 kesäolympialaisten koripallo järjestettiin 17. – 30. syyskuuta 1988 Jamsil Arenalla Soulissa. Tämä oli 12. kerta kun laji oli mukana olympialaisten ohjelmassa virallisena lajina. Mukana oli 236 osanottajaa 14 eri maasta.


title: HIFK:n jääkiekkojoukkue 1982–1983

text: Jääkiekon SM-liigan mestarit kaudella 1982–1983:


title: Lossi Turunen

text: Lossi Turunen (oikealta nimeltään Onni Pohjanpalo) on suomalainen Espoosta lähtöisin oleva hip hop -artisti, joka asuu nykyään Helsingissä. Hänen esikoisalbuminsa julkaisi Rauha Trio 23. huhtikuuta 2009. Ennen sitä hän on julkaissut kolme omakustannetta.


title: Transformers (elokuvasarja)

text: Transformers on Hasbron ajoneuvoiksi muuntautuviin lelurobotteihin pohjautuva elokuvasarja. Michael Bay on ohjannut viisi ensimmäistä elokuvaa: "Transformers" (2007), "" (2009), "" (2011), "Transformers – Tuhon aikakausi" (2014) ja "" (2017). Travis Knight ohjasi spin-off -elokuvan "Bumblebee", joka sai ensi-iltansa vuonna 2018.


title: Transformers (elokuvasarja)

text: Elokuvassa Sam Witwicky (Shia LaBeouf) ostaa itselleen auton, joka paljastuu lopulta Autobotiksi nimeltä Bumblebee, joka on kotoisin planeetta Cybertronilta. Hän ja hänen ihastuksensa kohde, Mikaela Banes (Megan Fox) tapaavat lopulta lisää Autobotteja, mukaan lukien heidän johtajansa, Optimus Primen (Peter Cullen). Heiltä saavat kuulla voimallisesta kuutiosta nimeltä Allspark, sekä sitä jahtaavista pahoista Decepticoneista ja heidän johtajastaan, Megatronista (Hugo Weaving). Elokuvan ensi-ilta oli 3. heinäkuuta 2007.


title: Transformers (elokuvasarja)

text: Elokuva sijoittuu kaksi vuotta "Transformersin" tapahtumien jälkeen. Sam alkaa nähdä outoja symboleita ja Constructiconit herättävät Megatronin yhdellä Allsparkin kappaleista. Samalla ilmenee, että Decepticonien todellinen johtaja onkin Fallen (Tony Todd), joka oli alun perin yksi seitsemästä alkuperäisestä Primesta. Elokuvan ensi-ilta oli 24. kesäkuuta 2009.


title: Transformers (elokuvasarja)

text: Elokuva sijoittuu kolme vuotta "Kaatuneiden koston" tapahtumien jälkeen. Sam Witwicky ottaa ensimmäiset aikuisuuden askeleensa. Samaan aikaan Autobotit saavat tietää entisen johtajansa, Sentinel Primen (Leonard Nimoy), komennossa olleen aluksen, Arkin, tehneen pakkolaskun Kuuhun vuonna 1961. Toisin kuin edelliset elokuvat, tämä oli ensimmäinen 3D-kameroilla kuvattu. Elokuvan ensi-ilta oli 29. kesäkuuta 2011.


title: Transformers (elokuvasarja)

text: Elokuva sijoittuu viisi vuotta "Kuun pimeän puolen" tapahtumien jälkeen. Chicagon kärsimien tuhojen vuoksi CIA:n agentti Harold Attinger (Kelsey Grammer) on luonut erikoisryhmän Cemetery Wind, jonka tavoitteena on eliminoida kaikki transformerit. Eräänä päivänä yksinhuoltajaisä ja mekaanikko Cade Yeager (Mark Wahlberg) ja hänen tyttärensä Tessa (Nicola Peltz) löytävät piileskelevän Autobottijohtaja Optimus Primen. Tämän myötä he päätyvät puolustamaan tätä ja muita Autobotteja paitsi Cemetery Windiltä myös palkkionmetsästäjä Lockdownilta (Mark Ryan). Elokuvan ensi-ilta oli 27. kesäkuuta 2014.


title: Transformers (elokuvasarja)

text: Uusi järjestö nimeltä TRF ("Transformer Reaction Force") metsästää transformereita, joita on alkanut saapua Maahan yhä enemmän. Sillä välin englantilaisjaarli ja historioitsija Sir Edmund Burton (Anthony Hopkins) värvää sekä Cade Yeagerin että Oxfordin yliopiston professori Viviane Wemblyn (Laura Haddock) estämään Quintessaa (Gemma Chan) ja tämän aivopesemää Optimus Primea tuhoamasta Maata. Elokuvan ensi-ilta oli 21. kesäkuuta 2017. Tämä on viimeinen Michael Bayn ohjaama "Transformers"-elokuva.


title: Transformers (elokuvasarja)

text: Vuonna 2015 ilmoitettiin, että yksi kaavailluista spin-off -elokuvista keskittyisi Bumblebeehen. Helmikuussa 2016 paljastettiin, että kyseinen spin-off tultaisiin julkaisemaan elokuvasarjan kuudentena elokuvana. Christina Hodson palkattiin marraskuussa 2016 käsikirjoittajaksi ja maaliskuussa 2017 Travis Knight elokuvan ohjaajaksi. Nykyinen suunniteltu ensi-ilta on 21. joulukuuta 2018.


title: Transformers (elokuvasarja)

text: Paramount palkkasi Goldsmanin laajentamaan elokuvasarja "Transformers Cinematic Universeksi" valvomalla useiden elokuvasarjan jatko-osien, esiosien ja spin-offien työstämistä. Toukokuussa 2015, Deadline raportoi, että Goldsmanin, Pinknerin, Marcumin, Hollowayn, Nolanin, Barrerin ja Ferrarin lisäksi käsikirjoittajien joukossa ovat Robert Kirkman, Zak Penn, Christina Hodson, Lindsey Beer, Geneva Robertson-Dworet, ja Steven S. DeKnight. Huhtikuussa 2017 Michael Bay kertoi kirjoittajien ryhmän saaneen valmiiksi tarinat 14 mahdolliselle "Transformers"-elokuvalle.


title: Transformers (elokuvasarja)

text: Andrew Barrer ja Gabriel Ferrari tulevat käsikirjoittamaan Cybertronin alkuperästä sekä Autobottien ja Decepticonien välisen sodan alusta kertovan animaatioelokuvan työnimellä "Transformers One".


title: Räppäävän taksikuskin paluu

text: Räppäävän taksikuskin paluu on suomalaisen rap-artisti Lossi Turusen esikoisjulkaisu. Se julkaistiin 23. huhtikuuta 2009 Rauha Trio -levy-yhtiön kautta.


title: Poor Man’s Luxury

text: Poor Man's Luxury on suomalaisen rap-tuottaja LX-Beatsin studioalbumi. Se julkaistiin Skill Street Entertainmentin kautta 1. kesäkuuta 2009. Levyllä vierailevat muun muassa Redrama, Copywrite, Deacon the Villain ja Mac Lethal.


title: Geoff Wilson

text:
Geoff Wilson (s. 19. toukokuuta 1962 Winnipeg, Manitoba, Kanada) on kanadalainen entinen jääkiekkoilija. Hän oli oikea laitahyökkääjä ja pelasi rightin puolelta.
Wilson teki kaudella 1980–1981 läpimurron WHL:ssä tekemällä siellä tehot 42+47=89. Hän oli Winnipeg Warriorsin paras pistemies. NHL-joukkue Pittsburgh Penguins varasi Wilsonin seitsemännellä kierroksella numerolla 133 kesällä . Hän ei kuitenkaan pelannut NHL:ssä.


title: Geoff Wilson

text:
Kausi 1982–1983 SM-liigajoukkue HIFK:ssa oli Wilsonille ainoa pääsarjatasolla. Hän voitti keväällä 1983 Suomen-mestaruuden ja lopetti siihen uransa.
Wilsonin seurana HIFK:ssa pelasi hänen kaksoisveljensä Carey Wilson, joka on sittemmin pelannut yli 550 NHL-ottelua. Careyn poika ja Geoffin veljenpoika Colin Wilson pelaa tällä hetkellä NHL:ää Nashville Predatorsissa. Heidän isänsä Jerry Wilson on pelannut myös NHL:ssä, kun hän edusti Montréal Canadiensia kolmen ottelun ajan kaudella 1956–1957.


title: Jarmo Uronen

text: Jarmo Tapio Uronen (18. maaliskuuta 1964 Helsinki – 4. huhtikuuta 2017 Vantaa) oli suomalainen jääkiekkomaalivahti, joka torjui SM-liigassa vuosina 1981–1991. Hän edusti urallaan HIFK:ta ja Jokereita. Uronen voitti kaikki SM-mitalinsa HIFK:ssa: Suomen mestaruuden 1983, SM-hopeaa 1986 sekä SM-pronssia 1987 ja 1988.


title: Jarmo Uronen

text: Urosen poika Jesse on edustanut SM-liigassa Jokereita.


title: Jarmo Uronen

text: Uronen edusti Suomea alle 20-vuotiaiden MM-kilpailuissa 1983.


title: Llapsi

text: Llapsi on kotkalainen, Helsingissä asuva rap-artisti joka julkaisi ensimmäisen studioalbumin vuonna 2008 Yellowmic Recordsin kautta. Hän kuuluu Sine Ira -yhtyeeseen KG:n kanssa.


title: Unforgiven: In Your House

text: Unforgiven: In Your House oli showpaini pay-per-view (PPV) tapahtuma, minkä tuotti World Wrestling Federation (WWF). Tapahtuma pidettiin 26. huhtikuuta, 1998 Greensboro Coliseumilla Greensboro, North Carolinassa. Se oli 21. In Your House tapahtuma, mutta se oli myös ensimmäinen Unforgiven tapahtuma. Tapahtumassa nähtiin kaikkien aikojen ensimmäinen "Inferno" matsi ja "evening gown" matsi. Sielläpidettiin 7 otteluia.


title: Gotiikan taide

text: Gotiikan taide oli keskiajan taidetta, joka kehittyi Ranskassa romaanisesta taiteesta 1100-luvun puolessa välissä ja jota johti samanaikainen goottilaisen arkkitehtuurin kehitys.


title: Gotiikan taide

text: Gotiikan taiteessa pääasiallisia taiteenaloja olivat kuvanveisto, paneelimaalaus, lasimaalaus, freskot ja kuvitetut käsikirjoitukset.


title: Gotiikan taide

text: Gotiikan maalaukset ja veistokset olivat sidoksissa arkkitehtuuriin ja katoliseen kirkkoon. Itsenäistä taulumaalausta tai vapaasti seisovaa veistosta ei gotiikan aikana juuri tunnettu.


title: Gotiikan taide

text: Sana "goottilainen" oli alun perin halventava nimitys barbaarisena pidetystä rakennustaiteen tyylistä. Myöhemmin sana neutralisoitui ja sillä viitattiin muuhunkin kuin arkkitehtuuriin.


title: Gotiikan taide

text: Gotiikan tyyli levisi kaikkialle Länsi-Eurooppaan, mutta erityisesti Alppien pohjoispuolelle. Italiassa se ei täysin korvannut Italian taiteen klassisempia suuntauksia. Kansainvälisen gotiikan hienostuneempi hovityyli kehittyi 1300-luvun lopulla ja vaikutti 1400-luvun lopulle asti. Monilla alueilla, erityisesti Saksassa, myöhäisgotiikka jatkui pitkään 1500-luvulle ennen sulautumista renessanssin taiteeseen.


title: Gotiikan taide

text: Muualla kuin Italiassa lasimaalaus syrjäytti seinämaalaukset kirkoissa, koska maalattaviksi sopiva seinäpinta väheni goottilaisissa katedraaleissa. Al secco -maalaukset olivat kuitenkin yleisiä Pohjois-Euroopan pieni-ikkunaisissa kivikirkoissa, vaikka lasimaalauksiakin oli. Tältä ajalta ovat esimerkiksi Suomen kivikirkkojen seinämaalaukset, kuten gotlantilaista työtä olevat kalkkimaalaukset Lemlandin ja Jomalan kirkoissa.


title: Gotiikan taide

text: Seinämaalauksia peitettiin myöhemmin usein kalkilla. Sivellinmaalauksista on säilynyt käsikirjoituksia ja signeeraamattomia seinämaalauksia. Kirkoissa ja muissa rakennuksissa maalaukset esittivät lähinnä koristelun osaa. Tilaa maalaustaiteelle löytyi lähinnä linnojen seinistä.


title: Gotiikan taide

text: Goottilaissa taiteessa oli alkavaa maallistumista. Linnoihin alettiin maalata romaaniselle taiteelle vieraita aiheita kuten vaakunoita, historiallisia tai ritariromaaneista otettuja kohtauksia ja lopulta vehreitä maisemia ihmisineen ja eläimineen. Nämä aiheet olivat kuitenkin harvinaisia, sillä pääosin taide oli omistettu uskonnollisille aiheille.


title: Gotiikan taide

text:
Ranskassa gotiikan kausi kesti noin 350 vuotta eli 1100-luvun lopulta aina 1530-luvulle.
Maalari oli käsityöläinen, jonka tehtävänä oli kuvata todellisuutta. Taiteita saneli arvojärjestys. Suorituksen vaikeus ja kalleus ratkaisi. Kultasepäntaidot olivat keskiajan tärkein taidealue. Puulle maalatuilla töillä oli tuolloin vain vähän arvoa verrattuna risteihin, pyhäinjäännöslippaisiin, jalokiviin ja kulta- ja hopea-astioihin. Seinämaalauksissa jäljiteltiin kalliimpia taidemuotoja kuten mosaiikkeja tai lasimaalauksia, emalitöitä ja kankaita. Vasta vähitellen maalaukset loittonivat koristeellisesta luonteestaan. Maalaustaide ei pystynyt kilpailemaan kultasepän töiden kanssa. Monet taidemaalarit lienevät siirtyneet lasimaalausten tekijöiksi. Kuvaavaa ajalle oli myös, että jos taidemaalari kuoli kesken työn valmistumisen, toinen maalari jatkoi työn valmiiksi.


title: Gotiikan taide

text: Italian goottilainen maalaustaide kehittyi monipuoliseksi. Giotto toi siihen niin paljon omintakeisuutta, ettei hänen tyyliään voi määritellä tavanomaisin gotiikan termein. Hänen oletettu oppi-isänsä Cimabue oli yrittänyt muuttaa bysanttilaista metaforista kuvakieltä.


title: Gotiikan taide

text: Firenzestä ja Sienasta alkoi maalaustaiteen uudistuminen. Giotton oleskelu Riminissä sai romagnolaisen koulukunnan innostumaan. Sen ensimmäiset edustajat olivat Giovanni ja Giuliano da Rimini ja myöhemmin Pietro Nelli, Francesco ja Giovanni Baronzio. Laajemmalle levisi Bolognan koulukunnan vaikutus, jonka tunnetuimpia edustajia olivat madonnien maalari Vitale Cavalli ja Jacopino de Bavosi.


title: Gotiikan taide

text: Kivestä tehdyt veistokset liitettiin arkkitehtuurin rakenteisiin, kuten katedraalien portaaleihin. Puuveistosten paikka oli kaapeissa. Vapaasti seisovia veistoksia ei juuri tehty.


title: Gotiikan taide

text: Gotiikan kuvanveiston keskus oli Île-de-France Ranskassa. Veistossa varhaisvaihetta edustavat Chartresin katedraalin portaalin veistokset, täysgotiikkaa taas Amiensin ja Reimsin katedraalien veistokset. Näiden kolmen kaupungin ohella kuvanveistokouluja oli Pariisissa ja Rouenissa. Samojen kaupunkien veistokset katedraalien portaaleissa näyttivät suuntaa koko Euroopalle. Yksilöllisempää realismia, myöhemmin mystiikkaa, sovellettiin Saksassa Bambergin ja Naumburgin tuomiokirkoissa.


title: Gotiikan taide

text: Kärsimysmystiikkaan ja yksilölliseen hartaudenharjoitukseen keskittyneet uskonnolliset liikkeet toivat 1300-luvulla uusia aiheita kuten "Pietà", joka kuvaa kuollutta Kristusta Neitsyt Marian sylissä. Myös Neitsyt Marian suosio synnytti niin maalauksessa kuin kuvanveistossakin sovellettuja uusia kuvatyyppejä, kuten ruusuköynnöksen ympäröimä madonna, suojaviittamadonna ja apokalyptinen madonna.


title: Gotiikan taide

text: Keskeisiä aiheita kuvanveistossa olivat Marian ohella apostolit, pyhimykset, profeetat ja luonnollisestikin Kristus, muun muassa krusifiksin muodossa.


title: Gotiikan taide

text: Gotiikan aikana symbolistisesta kuvaamisesta siirryttiin kohti realistisempaa ilmaisua. Gotiikan tyypillisiä piirteitä olivat venytetyt mittasuhteet, runsaat kangasdraperiat ja tunnetilojen ilmaiseminen. Romaanisen ajan jäyhän ja herooisen kuvauksen tilalle tuli vivahteikkaampaa veistoa. Aiemmin majesteetillisena kuvattu ristiinnaulittu oli nyt kärsivä ja ihmiskuntaa säälivä Kristus. Suoraan edestä nähdyn frontaaliasennon sijasta veistosten ihmishahmot esitettiin kontrapostoasennossa. Gotiikan kontrapostoa on kutsuttu myös vartalon S-kaareksi.


title: Gotiikan taide

text: Kirjamaalaus oli tärkeä taiteenala keskiajan taiteessa yleensä. Pariisista muodostui tärkeä kirjamaalauksen keskus 1200-luvulla, jolloin hoveihin alettiin tehdä kuvallisia seikkailu- ja rakkauskertomuksia. Näitä aiheita kuvattiin myös gobeliineissa ja maalauksissa.


title: Gotiikan taide

text: Alankomaissa maalaustaide yleensä syntyi kirjamaalauksen pohjalta. Alankomaalaiset ja flaamilaiset taiteilijat maalasivat eloisia ja realistisia maisemia henkilöineen. Ajan kirjamaalareista merkittävimpiä olivat Limbourgin veljekset. Gotiikan piirteitä oli vielä van Eyckin veljesten ja Rogier van der Weydenin taiteessa. 1300-luvun taiteilijoista Giotton katsotaan jo ennakoivan renessanssia. Hänen teoksissaan on silti yhä gotiikan maalauksen tunnusmerkkejä, kuten hienostunut viivan käyttö, sirosti taipuvat ihmishahmot ja tyylittely.


title: Gotiikan taide

text: Gotiikan maalaustaide kehittyi yhtenäiseksi kansainväliseksi tyyliksi 1400-luvun alkuun mennessä. Siropiirteiseen ja pehmeälinjaiseen maalaustyyliin olivat vaikuttanut varsinkin Duccio di Buoninsegnan sekä Giotton teokset.


title: Gotiikan taide

text: Tyyliä on nimitetty kansainväliseksi gotiikaksi. Sille olivat ominaisia liehuvahelmaiset draperiat, naturalismi ja kasvonpiirteiden kauneutta tai "sievyyttä" korostava kuvaus, mistä on tullut nimi "kaunis tyyli" (). Tyyli sai alkunsa Burgundissa. Kuvanveistossa kauniin tyylin aikana puu syrjäytti kiven materiaalina. Tosin puiset temperamaalatut veistokset olivat pohjoisessa Euroopassa kuten Suomessa hallinneet koko keskiajan.


title: Gotiikan taide

text: Myös taulumaalaus virkistyi, kun maalatut paneelit yleistyivät alttarilaitteissa 1300-luvulla. Kultataustaiset Duccion "Maesta" (Kristus ja Madonna valtaistuimella) Sienan katedraalissa ja Simone Martinin "Marian ilmestys" ovat kansainvälisen gotiikan hyviä esimerkkejä.


title: Gotiikan taide

text: Pohjois-Euroopassa työpajojen tärkeimpiä työllistäjiä 1400-luvulla olivat moniosaiset puiset alttarikaapit. Niihin oli yhdistetty maalattuja siipiä ja puuveistoskaappi. Merkittävin näihin aikoihin Suomeen hankituista alttarikaapeista oli hampurilaisen Mestari Francken maalaama Barbara-kaappi.


title: Hiekka & sumu

text: Hiekka & sumu on suomalaisen rap-artisti Llapsen ensimmäinen studioalbumi. Se julkaistiin 12. marraskuuta 2008 Yellowmic Recordsin kautta.


title: WWE Unforgiven

text: Unforgiven oli jokavuotinen pay-per-view (PPV), jonka tuotti World Wrestling Entertainment. Vuodesta 1999 lähtien se pidettiin syyskuussa. Alun perin se aloitti In Your House -tapahtuman otsikkona vuoden 1998 huhtikuussa, missä pidettiin ensimmäinen Inferno-ottelu The Undertakerin ja Kanen välillä. 2003–2006 Unforgiven oli RAW brändin oma pay-per-view-tapahtuma.


title: WWE Unforgiven

text: Vuonna 2009 tapahtuman paikkasi Breaking Point.


title: Rajavartiolaitoksen esikunta

text:
Rajavartiolaitoksen esikunta (lyhenne RVLE) on rajavartiolaitoksen päällikön alainen esikunta, joka huolehtii rajavartiolaitoksen hallintoyksiköistä sekä toimii sisäministeriön
rajavartio-osastona. Esikuntaa johtaa rajavartiolaitoksen apulaispäällikkö, joka on Ilkka Laitinen. Hänen edeltäjänsä vuoden 2014 loppuun oli kontra-amiraali Matti Möttönen.


title: Rajavartiolaitoksen esikunta

text: Rajavartiolaitoksen esikunta koostuu neljästä osastosta (henkilöstöosasto, teknillinen osasto, oikeudellinen osasto ja raja- ja meriosasto) sekä suunnittelu- ja talousyksiköstä.


title: Juuso Nordlund

text: Juha ”Juuso” Nordlund on suomalainen muusikko, äänittäjä ja musiikkituottaja. Hän työskentelee JJ-studiossa Tampereella ja soittaa bassoa kitaristien Pekka Rechardtin, Jari Yliahon ja Jartse Tuomisen GTR-taustayhtyeessä.


title: Juuso Nordlund

text: Nordlund on soittanut uransa aikana monissa eri yhtyeissä, kuten Virtasta edeltäneessä Wolfgangissa, Coitus Intissä, Juicessa ja Mikko Alatalon Coitus Inc. -yhtyeessä. Lisäksi hän on soittanut myös muun muassa "Välikausitakki" ja "Juice ja Mikko" -levyillä sekä Juice Leskisen, Anssi Tikanmäen, Harri Marstion ja Kikka Laitisen eri levyillä.


title: Lola (vuoden 1981 elokuva)

text: Lola on Rainer Werner Fassbinderin ohjaama elokuva vuodelta 1981. Se on valmistusajallisesti keskimmäinen, mutta kuitenkin viimeinen elokuva BRD-trilogian sarjassa, jonka kaksi muuta ovat "Maria Braunin avioliitto" (BRD 1) ja "Veronika Vossin kaipuu" (BRD 2).


title: Lola (vuoden 1981 elokuva)

text: Fassbinder tilittää trilogiassa Saksan liittotasavallan sodanjälkeisen talousihmeen yhteiskunnallista ja moraalista hintaa. Elokuvan päähahmo on viaton rakennustarkastaja von Bohm (Armin Mueller-Stahl), joka joutuu korruptoituneen grynderin ja ilotalon emännän juonittelun kohteeksi. Elokuva on saanut vaikutteita Josef von Sternbergin "Sinisestä enkelistä" mutta myös Douglas Sirkin elokuvien melodraamoista. Elokuvan näkökulma on laulajattaren, Lolan. Lolan ammatin paljastuminen järkyttää von Bohmin.


title: Lola (vuoden 1981 elokuva)

text: "The New York Timesin" kriitikot valitsivat "Lolan" vuonna 2004 yhdeksi kaikkien aikojen tuhannesta parhaasta elokuvasta maailmassa.


title: Óscar de Marcos

text: Óscar de Marcos Arana (s. 14. huhtikuuta 1989 Laguardia, Álavan maakunta, Espanja) on espanjalainen jalkapalloilija, joka edustaa Espanjan korkeimmalla sarjatasolla Primera Divisiónissa pelaavaa bilbaolaista Athleticia. Hän on monipuolinen pelaaja, joka kykenee pelaamaan vedettynä hyökkääjänä tai laitalinkkinä.


title: Óscar de Marcos

text: De Marcos on vitorialaisen Alavésin kasvatti ja debytoi seuran edustusjoukkueessa Segunda Divisiónin ottelussa Tenerifeä vastaan 21. joulukuuta 2008. Debyyttikaudellaan, joka päättyi joukkueen putoamiseen, hän pelasi kaikkiaan 20 ottelussa ja teki viisi maalia.


title: Óscar de Marcos

text: Heinäkuussa 2009 De Marcos siirtyi noin 360 000 euron kaupassa Primera Divisiónin Athleticiin, jonka kanssa hän teki neljävuotisen sopimuksen. Hänet rekisteröitiin alun perin seuran B-joukkueeseen, mutta hän nousi odotettua suurempaan rooliin edustusjoukkueessa ja pelasi B-joukkueessa kauden aikana vain yhden ottelun. Edustusjoukkueessa De Marcos debytoi 6. elokuuta 2009 Eurooppa-liigan karsintaottelussa Young Boysia vastaan. Kymmenen päivää myöhemmin hän teki ensimmäisen maalinsa Supercopa de Españan ensimmäisessä osaottelussa Barcelonaa vastaan. Kaikki kilpailut mukaan lukien otteluita kertyi ensimmäisellä kaudella 29 ja maaleja kolme. Kaudeksi 2010–2011 hänelle annettiin edustusjoukkueen pelinumero 10.


title: Óscar de Marcos

text: De Marcos osallistui alle 20-vuotiaiden MM-kilpailuihin vuonna 2009. Hän pelasi alkulohko-otteluissa Tahitia ja Venezuelaa vastaan, mistä jälkimmäisessä hän oli avauskokoonpanossa.


title: NRK1

text: NRK1 on Norjan yleisradioyhtiö NRK:n ensimmäinen televisiokanava. Kanava aloitti virallisesti vuonna 1960. Kanavan uutisohjelman nimi on "Dagsrevyen". NRK1 näytti Talviolympialaiset 2010, ja näyttää myös muita suurtapahtumia, kuten Eurovision laulukilpailun semifinaalit ja finaalin.


title: NRK1

text: Vuonna 2010 julkaistiin NRK HD. Kanavan ensimmäinen lähetys oli Vancouverin olympialaisten avajaisseremonia, mutta ensimmäinen HD-lähetys oli Super Bowl XLIV 7. helmikuuta 2010.


title: NRK1

text: NRK1-kanavan katsojaosuus vuonna 2007 oli 40%.


title: NRK1

text: Kanavan kotisivut


title: Koripallo kesäolympialaisissa 1996

text: Vuoden 1996 kesäolympialaisten koripallo järjestettiin 20. heinäkuuta – 4. elokuuta 1996 Forbes Arenalla ja Georgia Domessa Atlantassa. Tämä oli 14. kerta kun laji oli mukana olympialaisten ohjelmassa virallisena lajina. Mukana oli 284 osanottajaa 19 eri maasta.


title: Parketointi

text: Parketointi (vanerin tai vastaavan levyn taakse estämään vääntymistä. Parketoinnin tarkoituksena on tukea maalauspohjana käytettävää levyä.


title: Parketointi

text: Sanaa käytetään nykyisin myös parketin asentamisesta.


title: Walter Mikron

text: Walter Mikron on 4-sylinterinen, ilmajäähdytetty, rivimoottori pieniä lentokoneita varten. Se kehitettiin Tšekkoslovakiassa vuonna 1938. Moottoria valmisti Walter Engines vielä ainakin vuonna 2007. Sen 2,4-litrainen moottori tuottaa 65 hevosvoimaa 2 600 kierroksella minuutissa.


title: Henrik Blomqvist

text:
Henrik Blomqvist (s. 24. maaliskuuta 1984 Tukholma, Ruotsi) on ruotsalainen jääkiekkopuolustaja, joka edustaa kaudella 2011–2012 Norjan pääsarjan Stjernen Hockey-joukkuetta.
Blomqvist debytoi miesten peleissä kaudella 2000–2001, kun hän piipahti Ruotsin II-divisioonan Växjö Lakersissa. Hän siirtyi sieltä seuraavaksi kaudeksi Malmö IF:n J20-joukkueeseen, jossa pelasi kaksi kautta. Blomqvist oli sekä kaudella 2001–2002 että 2002–2003 J20 SuperElitin jäähykuningas. Hän keräsi kahden kauden aikana joukkueessa yhteensä 301 jäähyminuuttia. Blomqvist voitti J20 SuperElitin hopeaa 2002. Hän pelasi kauden 2002–2003 aikana myös neljä ottelua HockeyAllsvenskanin IF Troja-Ljungbyssä.


title: Henrik Blomqvist

text: Kaudella 2003–2004 Blomqvist jatkoi pelejään Allsvenskanissa ja palasi Växjö Lakersin riveihin. Hän palasi sieltä kesken toisen kautensa 2004–2005 takaisin Troja-Ljungbyyn. Joukkue putosi Ruotsin I-divisioonaan keväällä 2005, mutta Blomqvist siirtyi seuraavaksi kaudeksi norjalaisen Stjernen Hockeyn riveihin. Hän oli 146 minuutillaan Norjan pääsarjan jäähykuningas. Blomqvist jätti Stjernenin 12 ottelun jälkeen kaudella 2006–2007, mutta hän oli jo siihen mennessä kerännyt jopa 126 jäähyminuuttia, joilla Blomqvist oli kauden päätyttyä jäähypörssin viides. Hän pyörähti kahden ottelun ajan Ruotsin I-divisioonan Tingsryds AIF:n riveissä, mutta siirtyi loppukaudeksi Tanskan liigan Odense Bulldogsiin. Kauden 2007–2008 Blomqvist pelasi samaa liigaa AaB Ishockeyssä.


title: Henrik Blomqvist

text:
Blomqvist aloitti kauden 2008–2009 Allsvenskanin Bofors IK:ssa, mutta hän siirtyi kesken kauden sarjatasoa alemmas takaisin Tingsrydiin. Blomqvist palasi kaudeksi 2009–2010 takaisin Tanskaan ja siirtyi Rødovre Mighty Bullsin riveihin. Hän teki hyvät tehot 9+22=31, joilla Blomqvist oli puolustajien pistepörssin toinen. Toukokuussa 2010 hän saapui try-outille SM-liigajoukkue Pelicansiin. Blomqvist sai kesäkuussa sopimuksen kaudeksi 2010–2011. Hänen kautensa meni kuitenkin pilalle selkävamman takia ja Blomqvist pelasi vain 19 runkosarjaottelua saaden kaksi syöttöpistettä. Hän palasi siirtorajan kynnyksellä, tammikuussa 2011 Tingsryds AIF:ään, jossa Blomqvist ei kuitenkaan ehtinyt pelata otteluakaan. Kaudeksi 2011–2012 hän siirtyi Norjan pääsarjan Stjernen Hockey-joukkueeseen.
Blomqvist pelasi alle 20-vuotiaiden MM-kilpailuissa vuonna 2004.


title: Kėdainiai

text: Kėdainiai on Liettuan keskiosassa, Kaunasin läänissä sijaitseva kaupunki, joka on yksi maan vanhimmista kaupungeista. Kaupunki sijaitsee Nevėžisjoen rannalla. Kėdainiai on mainittu ensimmäisen kerran vuonna 1372 Hermann de Wartbergen liiviläisessä kronikassa. Vuonna 2012 kaupungin väkiluku oli 26 357 asukasta. Kėdainiain vanhakaupunki on peräisin 1600-luvulta.


title: Kėdainiai

text: Kaupunki on Kėdainiain kunnallispiirin hallinnollinen keskus. Liettuan maantieteellinen keskipiste sijaitsee kunnallispiirin alueella sijaitsevan Ruoščiain kylän lähellä.


title: Kėdainiai

text: Kėdainiailla on liettuankielisen nimensä lisäksi ollut historiansa aikana monia muita virallisia nimiä, kuten "Kiejdany" puolaksi, "Kedahnen" saksaksi ja .


title: Kėdainiai

text: Kėdainiai oli monien taistelujen näyttämö 1600-luvulla Ruotsin ja Puola-Liettuan välisen sodan aikana. Vuonna 1655 maiden välillä tehty lyhytikäinen sopimus, Kėdainiain unioni, allekirjoitettiin Kėdainiain linnassa. Skottilaisia protestantteja saapui alueelle 1500-1600-luvuilla, ja he kasvattivat vaikutusvaltaansa 1800-luvun puoliväliin saakka.


title: Kėdainiai

text: 1940-luvun alussa kaupungissa asui 300 Mir Yeshiva -liikkeen oppilasta ja opiskelijaa. Heinäkuussa 1941 natsi-Saksan miehityksen aikana kaupungissa teloitettiin 95 juutalaista, 14 venäläistä kommunistia, 15 liettualaista kommunistia ja yksi venäläinen komissaari.


title: Kėdainiai

text: Kylmän sodan aikana Kėdainiain lentotukikohta oli merkittävässä asemassa neuvostoarmeijalle. Useiden vuosien ajan Kėdainiai oli tunnettu kemian- ja elintarviketeollisuudestaan. Kėdainiain kemiantehdas aloitti toimintansa tammikuussa 1963. Laitos sai kyseenalaista julkisuutta, kun 1980-luvulla selvisi, että suuria määriä rikkihappoa oli päässyt ympäristöön. Tapaus synnytti vastalauseita.


title: Kėdainiai

text: Vuonna 1922 perustettu Kėdainiain alueellinen museo ylläpitää monia museoita, joita ovat monikulttuurikeskus, Radziwillin herttuoiden mausoleumi, Juozas Paukštelisin koti ja V. Ulevičiusin puuveistosmuseo.


title: Kėdainiai

text: Kėdainiai tunnetaan Liettuan "kurkkupääkaupunkina", sillä vuosittain kaupungissa järjetään kurkkufestivaali.


title: Kėdainiai

text: Kaupungissa asuu noin 700 hengen puolalainen vähemmistö. Kėdainiaissa järjestetään vuosittain juhlia Puolan itsenäisyyspäivänä ja muita puolalaisia festivaaleja.


title: Arthur Okun

text: Arthur Melvin Okun (28. marraskuuta 1928 – 23. maaliskuuta 1980) oli yhdysvaltalainen taloustieteilijä.


title: Arthur Okun

text: Okun oli vuosina 1968–1969 Yhdysvaltain presidentin talousneuvontajien jäsen. Hän on esittänyt Okunin lain, joka selvittää työttömyyden ja talouskasvun välisen suhteen.


title: Blood Count

text: ”Blood Count” on Billy Strayhornin säveltämä jazzkappale vuodelta 1967. Sävellys oli tarkoitettu Strayhornin Duke Ellingtonille kirjoittaman kolmiosaisen teoksen yhdeksi osaksi ja oli alun perin nimeltään ”Blue Cloud”. Säveltäjä kuitenkin joutui syövän takia sairaalahoitoon ja viimeisteli kappaleen maatessaan sairaalassa. Strayhorn kuoli 31. toukokuuta 1967 ja ”Blood Count” jäi hänen viimeiseksi sävellyksekseen. Ellington nauhoitti kappaleen saman vuoden elokuussa Strayhorn-tribuuttialbumilleen "...And His Mother Called Him Bill". Tunteellinen Ellington ei nauhoituksen jälkeen enää koskaan soittanut kappaletta, mutta myöhemmin sen ovat levyttäneet useat jazzartistit mukaan lukien Stan Getz, Jimmy Rowles, Joe Henderson ja Bobby Watson.


title: Zartan

text: Zartan on Action Force -universumissa esiintyvä palkkamurhaaja. Larry Haman luoma hahmo esiintyi ensimmäisen kerran vuonna 1984 G.I. Joe: A Real American Hero -sarjakuvalehden numerossa 24. Se esiintyi myös samana vuonna samannimisessä Hasbron lelusarjassa.


title: Zartan

text: Zartan on Cobra-terroristijärjestön aavemainen palkkamurhaaja, joka kykenee muuttamaan ulkomuotoaan ja sopeutumaan ympäristöönsä. Hän on erinomainen naamioitumaan ja muuttamaan ääntään. Zartan käyttää pääosin tähän meikkiä ja hologrammeja. Hän on myös taitava vatsastapuhuja ja kykenee puhumaan yli 20 eri maiden kieliä. Lisäksi Zartan hallitsee eri kamppailulajeja. Useimmiten hän työskentelee Dreadnocksien parissa, mutta on metodeiltaan täysin päinvastainen.


title: Zartan

text: Zack Hoffman ääninäytteli Zartania vuoden 1985 animaatiosarjassa Action Force.


title: Zartan

text: Zartan toimi läpi sarjan pääosin Cobra Commanderin alaisena. Ajoittain hän saattoi ottaa ohjat omaan käsiinsä. Zartan sai Cobra Commanderilta käskyn muun muassa tuhota G. I. Joen avaruustukikohdan, jotta he voisivat avaruudesta käsin toimia rauhassa suunnitelmansa parissa. Zartan otti Duken vangikseen ja valvoi ohjaamossa kuutioiden asetteluja. Kaikkien ollessa paikoillaan hän lähetti säteen läpi kuutioiden jotka loivat Maahan pimeyden niin että kaikki energia katosi. Crimsonin veljesten kätyrit kuitenkin ottivat avaruusaseman haltuunsa ja vangitsivat Zartanin. Tilanne muuttui kun Joen sotilaat onnistuivat kaappaamaan myös Crimsonin kaksosten kätyrit. Zartan onnistui pakenemaan ja vapautti myös Crimsonin kaksosten kätyrit mutta lukitsi heidät avaruusaseman roskakuormaan, jonka hän lähetti avaruuteen. Zartan meni itse varsinaiseen pakoalukseen ja onnistui karkaamaan Joen miehiltä huomaamatta.


title: Zartan

text: Cobra Commanderin kasattua joukkonsa uudelleen hän käskee Zartania soluttautumaan maailmanlaajuisen puolustusturva keskukseen. Zartan onnistuu pääsemään sisään naamioituneena ranskalaiseksi ministeriksi ja saa Storm Shadowlta rakennuksen sisällä aikapommin, jonka hän saa asennettua. Palattuaan takaisin Zartan lyö Storm Shadowta vastaan tappelevan Spiritin tajuttomaksi ja käskee häntä viemään Cobran vankilaan. Zartan itse yrittää paeta, mutta jää pian kiinni, kun Spritin lemmikkikotka paljastaa hänet naamion takaa. G.I. Joen joukot nappavat hänet ja laittavat samaisen rakennuksen vankilaan. Zartan suostuu lopulta kertomaan pommin sijainnin ja jää odottamaan hädissään sellissään. Myöhemmin Joen joukot onnistuvat purkamaan pommin ajoissa ja yksi sotilaista käy vapauttamassa Zartanin, joka lyökin sotilaan tajuttomaksi ja pakenee sellistään. Hän lyö rakennuksen sähköt poikki ja yrittää yksitellen napata Joen sotilaat. Hän onnistui kuitenkin vain lyömään Lady Jayn tajuttomaksi, mutta joutuu pian antautumaan, kun yksi sotilaista saa rakennuksen kattoluukun auki, jonka myötä auringon valo saa Zartanin heikoksi ja ihon muuttumaan siniseksi. Hän onnistuu kuitenkin pakenemaan, kun Cobra Commander hyökkäsi joukkoineen rakennuksen alueelle, mutta joutui kuitenkin pakenemaan huomattuaan ettei pärjäisi Joen sotilaille.


title: Zartan

text: Steve Blum ääninäytteli Zartania vuoden 2009 animaatiosarjassa .


title: Zartan

text: Zartanilla on pienirooli, kun hän yllättää Omskin ohjusasemalla Scarlettin ja Duken yrittämästä tuhota hiukkastykin hallintalaitetta. Hän onnistuu haavoittamaan Dukea ja yrittää ampua Scarlettin, mutta joutuukin yllättäen Duken ammutuksi. Zartan kertoi sitä ennen tappaneensa ensimmäisen uhrinsa palkkamurhaajana Arashikage saarella, joka oli Snake Eyesin mestari. Hän ampui myös Snake Eyesia, joka menetti sen vuoksi puhekykynsä.


title: Zartan

text: Zack Hoffman ääninäytteli Zartania vuoden 1987 animaatioelokuvassa .


title: Zartan

text: Elokuvassa Pythona antoi Zartanille arvokaan jalokiven, jotta hän ja Dreadnokit auttaisivat Pythonaa vapauttamaan Serpentorin. He onnistuivat tehtävässään ja Zartan katosi. Hän kuitenkin palasi vielä elokuvan lopussa viimeiseen taistoon.


title: Zartan

text: Arnold Vosloo esitti Zartania vuoden 2009 elokuvassa.


title: Zartan

text: Zartan työskentelee elokuvassa James McCullenille. Hän on mestari naamioitumaan ja kykenee matkimaan muiden ihmisten käytöstapoja ja luonteen piirteitä. Zartan kykenee myös myöhemmin muuttamaan kasvonsa, kun tohtori piikittää hänen päähänsä nanoteknologiaa.


title: Zartan

text: Zartan lähetettiin Baronessin ja Storm Shadown kanssa G.I. Joen päämajaan hakemaan ydinkärkiä sisältäneen salkun. Zartan naamioitui tehtävää varten G.I. Joe sotilaaksi ja tappoi matkalla Cover Girlin puukolla, joka oli kertomassa raporttia kenraali Hawkille. He saivat salkun haltuunsa ja pääsivät pakoon tappelun kautta, kun Zartan sen sijaan pakeni paikalta naamioituneena beduiiniksi. Sittemmin häntä valmisteliin erikoistehtävää varten, kun tohtori piikittä häneen nanoteknologiaa, jonka myötä hänen kasvonsa muuttuivat. Zartan lähetetään Washingtoniin, sillä välin kun muut hyökkäävät Pariisiin. Päästyään valkoisen talon sisälle, hän murhaa presidentin ja ottaa tämän paikan. Elokuvan lopulla Zartan nähdään presidentin näköisenä toimistossaan viheltämässä läpi elokuvan hokemaansa "For He's a Jolly Good Fellow" nuottia.


title: Sean Pertwee

text: Sean Pertwee (s. 4. kesäkuuta 1964 Lontoo, Britannia) on brittiläinen näyttelijä. Hänet on nähty lukuisissa yhdysvaltalaisissa ja brittiläisissä elokuvissa ja televisiosarjoissa. Elokuvista mainittakoon ainakin "Wilderness", "Dog Soldiers" ja Aku Louhimiehen "Vuosaari". Televisiossa Pertwee on esiintynyt muun muassa sarjoissa "Rimakauhua ja rakkautta", "Skins – liekeissä", "Tudors", "Murhan jäljet", "Neiti Marple: Syyttävä sormi", "Holmes NYC" ja "Gotham".


title: Sean Pertwee

text: Sean Pertwee on tunnettu matalasta äänestään, ja hän on hyvin käytetty ääninäyttelijä. Pertween sukuun kuuluu useita näyttelijöitä, joista tunnetuin Sean Pertween itsensä ohella on hänen edesmennyt isänsä, Jon Pertwee. Tämän tunnetuin rooli oli Tohtorin kolmas inkarnaatio BBC:n scifisarjassa "Doctor Who".


title: Sean Pertwee

text: Pertwee on tunnettu jalkapallojoukkue Chelsean uskollisena kannattajana ja hän on esiintynyt Britannian Työväenpuolueen tukijoukoissa.


title: My Romance

text: ”My Romance” on Richard Rodgersin säveltämä ja Lorenz Hartin sanoittama musiikkikappale vuodelta 1935.


title: My Romance

text: Kappale esitettiin ensimmäisen kerran vuoden 1935 Broadway-musikaalissa "Jumbo", jossa sen lauloivat Gloria Grafton ja Donald Novis Paul Whitemanin orkesterin säestäminä. Lontoon teatterissa se sai ensiesityksensä vuonna 1941, jolloin sen lauloi Jack Hulbert näytelmässä "Hulbert’s Follies". Doris Day esitti kappaleen "Jumbo"-musikaalin elokuvaversiossa vuonna 1962. ”My Romancesta” on tullut myös suosittu jazzstandardi; sen ovat esittäneet muun muassa Ben Webster, Bill Evans, Art Blakey, Ella Fitzgerald, Margaret Whiting, Dave Brubeck, Carly Simon, Carmen McRae, Rosemary Clooney ja Tony Bennett.


title: My Romance

text: Kappaleen sanat kertovat kaiken ylimääräisen turhuudesta rakkaussuhteessa ja listaavat monia kliseisiä asioita, joita rakastavaiset eivät tarvitse.


title: After You’ve Gone

text: ”After You’ve Gone” on Turner Laytonin säveltämä ja Henry Creamerin sanoittama musiikkikappale vuodelta 1918. Sen esitti ensimmäisenä laulaja ja näyttelijä Al Jolson vaudeville-esityksessä New Yorkin Wintergarden Theaterissa. Sen nauhoittivat vuoden sisällä useat artistit. Marion Harrisin Rosario Bourdonin orkesterin kanssa. nauhoittama versio nousi vuonna 1919 listaykköseksi Yhdysvalloissa. Kappaleesta tuli swing-aikakaudella jazzstandardi, jonka nauhoittivat muun muassa Count Basie, Benny Goodman ja Lionel Hampton.


title: Kuokkavierailu

text: Kuokkavierailu on kutsumattoman, useimmiten ei-toivotun vieraan käynti juhlatilaisuudessa. Kutsumatonta vierasta sanotaan "kuokkavieraaksi". Yleisemmin kuokkavieras tarkoittaa kutsumatonta vierasta laajemmin. "Kuokkiminen" tarkoitti alkujaan kerjäämistä. Yleensä juhlien kuokkavieras etsii juhlista syötävää, juotavaa ja/tai ihmiskontakteja tai korkea-arvoisten ihmisten juhlissa tietoja näistä ihmisistä.


title: Kuokkavierailu

text: Kuokkavierailu oli yleistä varsinkin 1700-luvun eteläpohjalaisessa maatalousyhteiskunnassa ja nykyään muun muassa Yhdysvalloissa missä kuokkavierailua kutsutaan muun muassa nimellä "wedding crashing". Kuokkavieras voi olla oma itsensä tai esiintyä vaikkapa jonkin juhlijan kaukaisena sukulaisena tai paikan henkilökuntaan kuuluvana. Kuokkavieraat ovat joskus aiheuttaneet ongelmia muun muassa juopuneena, mikä on saattanut johtaa väkivallantekoihin puolin tai toisin.


title: Kuokkavierailu

text: Häät olivat menneinä aikoina koko maaseutuyhteiskunnan tärkeimpiä ja keskeisimpiä tapahtumia, joten hääseremoniat saattoivat kestää useita vuorokausia. Kutsumattomana häihin tullutta nimitettiin kuokkavieraaksi, ja jos heitä oli enemmän, puhuttiin ainakin paikoin jalkaväestä. Kuokkavierailut (golfstånderi) olivat erityisesti eteläpohjalainen ongelma. Alun perin niitä pidettiin sopimattomina, koska niiden katsottiin rikkovan häärauhaa.


title: Kuokkavierailu

text: Kun Pohjanmaalla nuorten sakkiutuminen isonvihan jälkeen yleistyi, myös kuokkavierailut lisääntyivät. Viranomaiset ja papisto suhtautuivat kuokkavieraisiin hyvin kielteisesti. Niinpä Pohjanmaan maaherra kuulutti 1756, että kuokkavieras voitiin tuomita sakkoihin ja vahingonkorvauksiin, jos hän aiheutti häiriötä. Miespuolisen vierailija voitiin lisäksi lähettää sotapalvelukseen ja naispuolinen yleiseen kehruulaitokseen.


title: Kuokkavierailu

text: Kauhavalla, Härmässä, Vöyrillä, Isossakyrössä ja Alavudella kuokkavieraat olivat ongelmana jo 1750- ja 1760-luvun vaihteesta lähtien. Erityisesti Lapuan suurpitäjässä, mutta laajemminkin Etelä-Pohjanmaalla uhkailtiin pitkin 1700-lukua kutsumattomia häävieraita kirkkoneuvoston määräämin sakoin ja jalkapuurangaistuksin, kunnes 1770-luvulta lähtien heitä alettiin haastaa käräjille ja tuomita kihlakunnanoikeuksissa. Etelä-Pohjanmaan ulkopuolella kuokkavierailuja ei sen sijaan koettu kovin näkyvänä nuoriso-ongelmana.


title: Kuokkavierailu

text: Kuokkavieraita häihin houkutteli varsinkin viina. Viimeistään 1770-luvulla maakuntaan näyttävät juurtuneen rahahäät, jolloin käytössä olivat raharingit: häävieras maksoi monesti suuren ihailijaparven ympäröimänä riittävän summan rahaa ja sai vastikkeeksi viinaryypyn. Lapuan laki kielsi rahahäät kokonaan ja määräsi viiden ruplan sakon sekä morsiamelle että muille rahankeruussa mukana olleille. Kutsutta häihin tulleille oli sakko kaksi ruplaa. (Hallitussääntö §:t 12 ja 13.) Rahahäät tiesivät nuorelleparille tuloja, minkä takia kuokkavieraisiin alettiin suhtautua aikaisempaa myönteisemmin. Niinpä kun Kuortaneen kirkkoherra yritti 1836 kieltää rahahäiden pitoa, pitäjänkokous pystyi lykkäämään päätöstä parilla vuodella. Pitäjäläiset perustelivat nihkeää kantaansa kuokkavieraskieltoon paitsi vanhalla perinteellä myös sillä, että tällä tavalla saatiin nuorenparin talous alkuun.


title: Kuokkavierailu

text: Pitäjäkurin käyttöön oton jälkeen kuokkavieraita alettiin sakottaa käräjillä, ja heistä ensimmäiset saivat käräjäsakkonsa jo 1770-luvulla. Vuosina 1840–1889 sakotettiin Etelä-Pohjanmaan käräjillä yli 250 kuokkavierasta, joista yli 40 % oli Lapualta tai sen kappeleista ja runsas neljännes Kuortaneen–Alavuden alueelta. Pitäjäkurin päättyminen lopetti kuokkavierasoikeudenkäynnit vähitellen 1880-luvulla.


title: Huutomerkki (täsmennyssivu)

text: Huutomerkki voi viitata seuraaviin:


title: Paavo J. Heinonen

text: Paavo J. Heinonen (s. 1978) on oululainen kulttuurialan työntekijä. Hän on kulttuurilehti Kaltion päätoimittaja vuodesta 2010 alkaen ja Oulun Taiteiden yö ry:n taiteellinen johtaja. Hän on mukana myös muun muassa kirjoittajayhdistys Huutomerkin, Oulun Elokuvakeskuksen, Oulun sarjakuvaseuran ja Pohjoisen valokuvakeskuksen toiminnassa. Heinonen toimi Hallaus-aikakauskirjan päätoimittajana vuosina 2006–2009.


title: Paavo J. Heinonen

text: Heinonen on valmistunut kirjallisuuden maisteriksi Britanniassa Brightonissa Sussexin yliopistosta. Hän on Oulun kaupunginvaltuutettu vasemmistoliitosta.


title: Lännen tie (televisiosarja)

text: Lännen tie ("Rawhide") on yhdysvaltalainen lännensarja, jota CBS esitti 1959–1966. Sarjan tapahtumat sijoittuvat 1860-luvulle ja se kertoo San Antoniosta, Texasista Sedaliaan, Kansasiin karjaa ajavista karjapaimenista. Karjapaimenten työnjohtajaa Gil Favoria näytteli Eric Fleming ja hänen apulaistaan Rowdy Yatesia Clint Eastwood. Flemingin jätettyä sarjan sen viimeisellä tuotantokaudella sai Yates Favorin paikan työnjohtajana. Yatesin rooli oli Eastwoodin läpimurtorooli suuren yleisön tietoisuuteen.


title: Lännen tie (televisiosarja)

text: Sarjan samannimisen Dmitri Tjomkinin säveltämän ja Ned Washingtonin sanoittaman tunnuskappaleen esitti Frankie Laine. Suomessa kappale nousi listoille vuonna 1966 Matti Heinivahon esittämänä.


title: Dyanne Thorne

text: Dyanne Thorne (s. 14. lokakuuta 1932 Greenwich, Connecticut, Yhdysvallat) on yhdysvaltalainen näyttelijä ja pin-up-lehtien alastonmalli, joka on käyttänyt myös taiteilijanimiä Lahna Monroe, Rosalee Stein, Diane Thorne ja Penni Walters.


title: Dyanne Thorne

text: Thorne tunnetaan parhaiten neljän natsieksploitaation kantateoksiin kuuluvan "Ilsa"-elokuvan pääosan esittäjänä. Sarjan tunnetuin elokuva on vuonna 1974 ilmestynyt "Ilsa, She Wolf of the SS" (1974), joka synnytti natsieksploitaatio-elokuvagenren. Elokuvassa Thorne esittää julmaa dominatrixia, joka tekee kokeita keskitysleirin vangeilla ja käyttää heitä seksuaalisesti hyväkseen. Saksassa aikanaan kielletty elokuva tuli kuuluisaksi sadistisesta sisällöstään ja natsien julmuuden kuvaamisesta seksuaalisuuden kontekstissa. "Ilsa"-sarjan muut osat ovat "Ilsa, Harem Keeper of the Oil Sheiks" (1976), "Ilsa, the Tigress of Siberia" (1977) ja "Ilsa, the Wicked Warden" (1977).


title: Dyanne Thorne

text: Elokuvien lisäksi Thorne on esiintynyt monissa televisiosarjoissa, muun muassa alkuperäisessä "Star Trekissä". Hän on naimisissa myös "Ilsa"-elokuvissa esiintyneen Howard Maurerin kanssa.


title: Viljavuus

text: Viljavuus tarkoittaa (viljelys)maan hedelmällisyyttä, johon ihmisen tekemät viljely-, maanparannus- ja lannoitustoimet vaikuttavat ratkaisevasti. Viljavuudeltaan hyvä maa tuottaa jatkuvasti hyviä satoja. Viljavuus riippuu maan fysikaalisista, kemiallisista ja mikrobiologisista ominaisuuksista. Maan jatkuva viljely alentaa viljavuutta, ellei luonto esimerkiksi tulvien muodossa tai ihminen muokkaamalla ja lannoittamalla korvaa maasta otettuja kasvien ravinteita.


title: Viljavuus

text: Maan luontaista viljavuutta tarvitaan vain alkeellisessa maataloudessa. Siihen vaikuttavat kosteus- ja lämpöolot, maan kalkkipitoisuus ja kasvien typensidonta. Kehittyneessä viljelytekniikassa viljavuutta parannetaan muun muassa kalkituksella ja lannoituksella, mikä on vähentänyt luontaisen viljavuuden merkitystä. Ennen luonnostaan runsasravinteiset savimaat olivat satoisia, mutta myöhemmin lannoitetut keveämmät maat ylittivät niiden satotason. Eloperäinen humus kohottaa kivennäismaiden viljavuutta tekemällä ne kuohkeammiksi ja ilmavammiksi sekä pieneliöille sopivaksi. Maan hedelmällisyyttä voidaan tutkia tekemällä viljavuustutkimus.


title: ATP World Tour Masters 1000

text: ATP World Tour Masters 1000 (aiempi nimi "ATP Masters Series") on joukko tennisturnauksia ATP-kiertueella. Masters-sarja on toiseksi suurin luokka ATP-kiertueella heti Grand Slam-turnausten jälkeen.


title: ATP World Tour Masters 1000

text: Sarjaan kuuluu yhdeksän turnausta, joista jokaisesta voittaja saa 1 000 ranking-pistettä.


title: ATP World Tour Masters 1000

text: Eniten voittoja Masters-turnausten kaksinpelissä on saanut Rafael Nadal, jolla on 33 voittoa ja toisena Novak Đoković, jolla on 32 voittoa. Roger Federerillä voittoja on 27.. Novak Đoković on ainoa pelaaja, joka on voittanut kaikki yhdeksän Masters-turnausta.


title: Alfonso

text: Alfonso on miehen nimi, Alfons-nimen espanjankielinen mukaelma. Nimi on ollut seuraavilla kuninkailla:


title: Alfonso

text: Portugalin kuninkaat, katso Alfons


title: Alfonso

text: Alfonso on myös seuraavien henkilöiden sukunimi:


title: Viljavuustutkimus

text: Viljavuustutkimus tarkoittaa maan kalkitus- ja lannoitustarpeen selvittämistä maanäytteille laboratoriossa tehtävillä standardoiduilla kemiallisilla analyyseillä. Suomessa tutkimuksia tekevät useat laboratoriot. Maa-analyysissä selvitetään eri menetelmillä kasveille tärkeiden ravinteiden määrä, maan happamuus, humuspitoisuus ja maalaji. Viljavuustutkimuksen perusteella laaditaan viljely- ja lannoitussuunnitelma sekä voidaan piirtää viljavuuskartta, jossa erilaisin merkein osoitetaan maan muokkauskerroksen ominaisuudet. Viljavuustutkimus-nimitys otettiin Suomessa käyttöön 1950-luvulla.


title: Sanforointi

text: Sanforointi eli Sanfor-käsittely on varsinkin puuvillakankaille käytetty viimeistysmenetelmä, jossa kangasta kutistetaan mekaanisesti sellaisiin mittoihin, ettei pesu aiheuta enää merkittäviä mittamuutoksia loimen eikä kuteen suunnassa. Käsittely suoritetaan Sanfor-koneella, jossa kutistettava kangas painetaan venytetylle huopaliinalle. Huovan palautuessa entisiin mittoihin kutistuu kangas kokoon sen mukana. Kutistuma saadaan pysyväksi käyttämällä apuna kuumaa höyryä. Tarvittavan kutistuksen määrä selvitetään tekemällä pesukokeita. Kankaassa saadaan käyttää merkintää Sanfor, jos sen pesukutistuma on alle yksi prosentti. Menetelmä otettiin käyttöön 1930-luvulla ja se on nimetty yhdysvaltalaisen keksijänsä Sanford L. Cluettin (1874–1968) mukaan.


title: Hyalinoecia tubicola

text: Hyalinoecia tubicola on "Eunicida"-lahkoon kuuluva, läpinäkyvässä putkessä elävä monisukasmato, jota esiintyy maailman kaikilla merialueilla.


title: Hyalinoecia tubicola

text: "H. tubicolalla" on enintään 21,5 senttimetrin pituinen, ohut ruumis, joka on jakaantunut 180 jaokkeeseen. Eläin on väriltään kellertävä ja helmiäishohtoinen ja sitä ympäröi tiivis, läpinäkyvä putki, jonka pinnalla on himmeitä renkaita. Pään etuosassa on lyhyt ja kartiomainen huuliliuska eli "prostotium", jossa on kolme tuntosarvea sekä kaksi soikeaa palpia edessä ja kaksi suurta, pyöreää palpia alapuolella. Mato pystyy työntämään esiin ruoansulatuskanavastaan teräväleukaisen kärsän eli "probosciksen". Pään takaosa eli "peristomi" on samankokoinen tai pienempi kuin ensimmäinen jaoke.


title: Hyalinoecia tubicola

text: Jokaisessa jaokkeessa on lihaksikas jalakepari, jossa on kimppu kullankeltaisia kitiinisukasia sekä terävä neulamainen "aciculum". Kolmessa ensimmäisessä jaokkeessa jalakkeet ovat erityisen suuret ja suuntautuneet eteen- ja alaspäin. Jaokkeiden selkä- ja vatsapuolella on hengitys- ja kosketuseliminä toimivia lisäkkeitä, joiden muoto vaihtelee neulamaisesta tylppään tai tyynymäiseen. Takimmaisissa jaokkeissa lisäkkeiden tyveen on kiinnittynyt myös pitkiä kiduslankoja.


title: Hyalinoecia tubicola

text: "H. tubicolaa" tavataan maailman kaikilla merialueilla.


title: Hyalinoecia tubicola

text: "H. tubicola" elää kaikenlaisilla pohjilla vuorovesivyöhykkeeltä yli 4 kilometrin syvyyteen asti.


title: Hyalinoecia tubicola

text: "H. tubicola" on kaikkiruokainen haaskaeläin.


title: Auckland Open

text: ASB Classic (vuoteen 2015 Heineken Open) on tammikuussa Aucklandissa, Uudessa-Seelannissa järjestettävä miesten tennisturnaus. Turnaus järjestettiin ensimmäisen kerran vuonna 1956, mutta vuodesta 1968 lähtien turnaus on pelattu joka vuosi. Turnaus pelataan ASB Tennis Centressä ja se kuuluu ATP World Tour 250 -sarjaan. Suomalaispelaaja Jarkko Nieminen saavutti ensimmäisen ATP-turnausvoittonsa voitettuaan turnauksen vuonna 2006.


title: Borodino (Krasnojarskin aluepiiri)

text: Borodino () on kaupunki Krasnojarskin aluepiirissä Venäjällä. Se sijaitsee Itä-Sajanin pohjoispuolella 186 kilometriä Krasnojarskista itään. Kaupungin kautta kulkee Novosibirskin ja Irkutskin välinen M53-valtatie. 18 kilometrin päässä sijaitsee Siperian radan Zaozjornajan asema. Asukkaita on 18 700 henkeä (vuonna 2009).


title: Borodino (Krasnojarskin aluepiiri)

text: Paikkakunta on saanut alkunsa vuonna 1949 syntyneestä hiilikaivostyöläisten asutuksesta. Sen nimi perustuu lähistöllä sijaitsevaan Borodinon kylään, jonka karkotetut sotilaat perustivat 1800-luvun alussa. Kaupunginoikeudet Borodino sai vuonna 1981. Tärkein työnantaja on kivihiilikaivos.


title: Kouvolan Urheilijat

text: Kouvolan Urheilijat (KU) on vuonna 1900 perustettu kouvolalainen urheiluseura.. Alkuvuosikymmeninä seura toimi ensin Kouvolan Nuorisoseuran yhteydessä ja sitten Kouvolan VPK:n yhteydessä. Varsinaisesti seura aloitti toiminnan itsenäisenä järjestönä vuoden 1917 lopulla, jolloin otettiin käyttöön nimi Kouvolan Urheilijat.


title: Kouvolan Urheilijat

text: Seura keskittyy nykyisin yleisurheiluun, jossa se on voittanut muun muassa Kalevan maljan. Kalevan maljan KU voitti vuosina 1942 ja 1981.


title: Kouvolan Urheilijat

text: Vuoteen 1921 asti KU oli yleisseura, johon keskittyi kaikki Kouvolassa harjoitettu urheilutoiminta. Sen jälkeen eri lajien harrastajat alkoivat hiljalleen perustaa omia erikoisseurojaan. Seurasta ovat sittemmin eriytyneet erikoisseuroikseen muun muassa Kouvolan Painijat, Kouvolan Hiihtoseura, Kouvolan Rasti -72, Kouvolan Pyöräilijät ja Kouvolan Kiekko -65.


title: Kouvolan Urheilijat

text: Palloilutoimintaa seura harjoitti nimellä Kouvolan Urheilijain Palloilijat (KUP). Se pelasi jalkapalloa neljä kautta Suomensarjassa (1937–1939, 1952) ja jääpalloa neljä kautta SM-sarjassa. Yhdistyksellä on edelleen perinnetoimintaa molemmissa lajeissa.


title: Heinolan Isku

text: Heinolan Isku on heinolalainen urheiluseura.


title: Heinolan Isku

text: Seura perustettiin vuonna 1930. Iskussa lajeina olivat silloin jääpallo sekä jalkapallo. Seura liittyi Suomen Valtakunnan Urheiluliiton Lahden piiriin vuonna 1931, jolloin lajivalikoimaan tulivat myös yleisurheilu, hiihto, paini, nyrkkeily ja voimistelu. 1940-luvulla mukaan tulivat myös suunnistus ja koripallo.


title: Herttoniemen Urheilijat

text: Herttoniemen Urheilijat (HerU) on helsinkiläinen, vuonna 1957 perustettu urheiluseura.


title: Herttoniemen Urheilijat

text: Seura pelasi jalkapalloa Suomensarjassa viisi kautta vuosina 1964–1968. Vuonna 1967 se vaihtoi nimekseen Helsingin Herttua. Seuran paras sijoitus Suomensarjassa oli kaudella 1966 saavutettu kolmas sija. Kauden 1968 päätteeksi seura sijoittui lohkonsa viimeistä edeltäväksi ja putosi sarjasta.


title: Herttoniemen Urheilijat

text: Seura pelasi myös pesäpallon suomensarjassa 1963-1976. Vuonna 1966 se oli lähellä jopa mestaruussarjaan nousua. Lohkovoiton ja nousun ratkaisseessa uusintaottelussa se kuitenkin hävisi Puna-Mustille. Seura luovutti suomensarjapaikkansa 1977 Helsinki-Pesikselle. B-poikien Suomen mestaruuden HerU voitti vuonna 1966.


title: Bisajärvi

text: Bisajärvi () on pieni järvi Vantaan itäosassa Sotungissa.


title: Bisajärvi

text: Bisajärven lasku-uoma lähtee järven eteläpäästä ja yhtyy Krapuojaan, joka laskee mereen Kapellvikenissä, Helsingin Östersundomissa.


title: Paikkarin seisake

text: Paikkarin seisake oli Naantalin radan varressa sijainnut lakkautettu seisake. Se perustettiin Raision Paikkariin vuonna 1928. Seisake lakkautettiin toukokuussa 1972, samaan aikaan kun henkilöliikenne loppui koko rataosuudella.


title: Tosi tarina (Lukianos)

text: Tosi tarina (; ) on Lukianoksen kirjoittama satiiri. Se kertoo sepitetyn matkakertomuksen kirjoittajan matkasta outoihin paikkoihin outojen kansojen pariin.


title: Tosi tarina (Lukianos)

text: Lukianoksen teos käsittää kaksi kirjaa. Lukianos aloittaa teoksensa mainitsemalla matkakertomuksia, jotka muka kertovat kirjoittajien vaelluksista, suurista hirviöistä, raaoista muukalaisista ja oudoista elintavoista. Lukianos sanoo heidän valehtelevan, vaikkakaan ei pidä sitä kovin moitittavana — hänen mukaansa tämä tapa on luonteenomaista myös filosofeille. Hän ilmoittaa haluavansa oman turhamaisuutensa vuoksi myös itse jättää tällaisen kertomuksen jälkipolville. Koska hän ei sanojensa mukaan kuitenkaan ollut kokenut mitään mainittavaa, hänen täytyi valehdella:


title: Tosi tarina (Lukianos)

text: Näin Lukianoksen teos on kaikkea muuta kuin nimensä mukainen ”tosi tarina” — se on satiiri kaikista ihmeellisistä tosiksi väitetyistä tarinoista.


title: Tosi tarina (Lukianos)

text: Ensimmäinen kirja kertoo Lukianoksen kumppaneineen aloittamasta suuresta purjehdusmatkasta, joka suuntautui läntiselle valtamerelle. Suuri pyörremyrsky nostaa laivan ilmaan ja vie sen Kuuhun. Lukianos kertoo muun muassa Kuun ja Auringon asukkaiden välisestä sodasta, joka johtui Aamutähden asuttamista koskevasta kiistasta. Lukuisiin ja erikoisiin sotajoukkoihin kuuluu mm. Korppikotkaratsastajia, Lehtisiipisiä, Kirppuampujia, Tuulenjuoksijoita ja Pilvikentaureja. Auringon joukot voittavat, ja lopuksi solmitaan rauha.


title: Tosi tarina (Lukianos)

text: Myöhemmin purjehdusta jatketaan. Laiva joutuu valaan vatsaan. Siellä käydään toinen sota valaan sisälle päätyneiden ja siellä asuvien kansojen kesken.


title: Tosi tarina (Lukianos)

text: Teoksen toinen kirja alkaa paolla valaan vatsasta. Seurue sytyttää valaan sisällä olevan metsän palamaan, minkä seurauksena valas kuolee kolmessatoista päivässä.


title: Tosi tarina (Lukianos)

text: Tämän jälkeen Lukianoksen seurue päätyy erinäisten vaiheiden kautta Siunattujen saarelle, sankarien maille. Täällä he tapaavat tunnettuja vainajia, kuten Aias, Theseus, Menelaos, Helena ja Homeros. Lukianos kyselee Homerokselta epäselvistä asioista, kuten tämän kotipaikasta, epäperäisinä pidettyjen teosten alkuperästä, sekä siitä, miksi tämä aloitti "Iliaan" laulamalla Akhilleuksen vihasta.


title: Tosi tarina (Lukianos)

text: Paikalla on myös filosofeja, kuten Sokrates, Diogenes sekä joukko Epikuroksen seuraajia. Samalla Lukianos pääsee jälleen pilkkaamaan filosofeja: Platon ei ollut paikalla, koska asui kuvitteellisessa kaupungissa, jossa noudatti itse kirjoittamiaan lakeja; stoalaisista paikalla ei ollut ketään, sillä he olivat vielä kiipeämässä hyveen jyrkkää rinnettä; ja akateemikot väittelivät siitä, oliko saarta edes olemassa.


title: Tosi tarina (Lukianos)

text: Teoksen loppupuolella päädytään vielä muun muassa unien maailmaan, sekä tavataan Härkäpäitä ja Aasinjalkaisia.


title: Uni eli Lukianoksen elämänura

text: Uni eli Lukianoksen elämänura (; ) on Lukianoksen kirjoittama lyhyt esitys omasta elämänurastaan: siitä, kuinka hän valitsi ammattinsa puhujana ja kirjailijana.


title: Uni eli Lukianoksen elämänura

text: Lukianos on kirjoittanut teoksen noin vuonna 163–164 ja pitänyt todennäköisesti sen puheena kotikaupungissaan Samosatassa. Hieman aiemmin hän oli menestynyt puhujana Galliassa, Ateenassa ja Antiokiassa.


title: Uni eli Lukianoksen elämänura

text: Lukianos kertoo aluksi poikaiästään. Hän oli juuri lopettanut koulukäynnin, ja ammatinvalinta oli tullut ajankohtaiseksi. Hänen isänsä halusi laittaa hänet enolleen kuvanveistäjän oppiin. Lukianoksen ensimmäinen yritys ammatissa kuitenkin epäonnistui, ja hän sai enoltaan selkäsaunan.


title: Uni eli Lukianoksen elämänura

text: Tämän jälkeen Lukianos kertoo unesta, jonka hän olisi nähnyt lapsena. Uni on kuitenkin antiikin puheille tyypillisesti sepitetty. Lukianoksen kuvaama uni jäljittelee myyttiä Herakleesta tienhaarassa: aivan kuten Heraklesta olivat houkutelleet tahoilleen naishahmoiset Hyve ja Pahe, Lukianosta houkuttelevat unessa naisiksi henkilöityneet Kuvantekotaito ja Sivistys.


title: Uni eli Lukianoksen elämänura

text: Kuvantekotaito ilmenee miesmäisen työläisnaisen hahmossa. Hän puhuu omasta puolestaan sanomalla, että jos Lukianos valitsee hänet, kaikki tulevat ylistämään Lukianosta tämän kätten töiden vuoksi, eivätkä minkään tyhjien asioiden vuoksi. Sivistyksen puheisiin Kuvantekotaito viittaa lörpötyksinä ja joutavuuksina.


title: Uni eli Lukianoksen elämänura

text: Sivistys puolestaan ilmenee kauniina, viehättävänä ja hienosti pukeutuneena naishahmona. Hän lupaa tutustuttaa Lukianoksen miltei kaikkeen tietämisen arvoiseen, ja koristaa tämän sielun kaikilla hyvillä ominaisuuksilla. Hän lupaa Lukianokselle kunniaa, mainetta, virkoja ja ulkomaanmatkoja puhujankykyjensä ansiosta.


title: Uni eli Lukianoksen elämänura

text: Lukianos valitsee saman tien Sivistyksen, ja tämä vie hänet lentävillä vaunuilla katsomaan maailmaa. Lopussa Lukianos sanoo kertoneensa unensa, jotta nuoret valitsisivat elämälleen paremman suunnan ja tavoittelisivat sivistystä.


title: Hangon lintuasema

text: Hangon lintuasema, lyhyemmin Halias, on Helsingin seudun lintutieteellisen yhdistyksen Tringan ylläpitämä ja vapaaehtoisten lintuharrastajien pyörittämä lintuasema.


title: Hangon lintuasema

text: Asema perustettiin vuoden 1979 helmikuussa.


title: Hangon lintuasema

text: Hangon lintuasema sijaitsee Suomen mantereen lounaisimmassa kärjessä, ja se onkin maan eteläisin lintuasema. Hangon lintuasemalla harjoitetaan rengastustoimintaa ja aktiivista muutontarkkailua. Asemalla on käytössä 12 vakiopikkulintuverkkoa ja vaihtelevasti myös petoverkkoja, joilla lintuja pyydetään rengastettaviksi. Muuttoa seurataan venäläisten toisen maailmansodan aikana rakentamasta tulenjohtobunkkerista. Hangon lintuasemalla kerätystä aineistosta on julkaistu useita tieteellisiä artikkeleita ja aineistoa on käytetty monessa väitöskirjassa. Yksi tärkeimmistä tutkimuskohteista on ollut lintujen muuton ajoittuminen sekä ilmastonmuutoksen vaikutukset siihen.


title: Hangon lintuasema

text: Hangon lintuasema sijaitsee Metsähallituksen hallinnoimalla Uddskatanin luonnonsuojelualueella, joka on osa Tulliniemen linnustonsuojelualue -nimistä Natura 2000 -aluetta. Lintuaseman toimintaan pääsee tutustumaan ottamalla etukäteen yhteyttä asemanhoitajiin.


title: Timon (Lukianos)

text: Timon eli Ihmisvihaaja (, ) on Lukianoksen kirjoittama dialogimuotoinen satiiri, joka käsittelee köyhyyttä ja rikkautta.


title: Timon (Lukianos)

text: Lukianos eli ja kirjoitti 100-luvulla. Hänet tunnetaan ennen kaikkea satiireistaan. Teoksessa "Timon", toiselta nimeltään "Ihmisvihaaja", satiirin aiheena on 400-luvulla eaa. elänyt Timon Ateenalainen, joka tunnettiin misantrooppina eli ihmisvihaajana. Lukianos on saattanut saada aiheensa komediakirjailija Antifaneelta, joka kirjoitti "Timon"-nimisen sittemmin kadonneen näytelmän. Myöhemmin sama henkilö tunnetaan muun muassa William Shakespearen näytelmästä "Timon Ateenalainen" ("Timon of Athens").


title: Timon (Lukianos)

text: Satiirin päähenkilö Timon on ollut aiemmin rikas, ja tällöin hänen ympärillään on ollut paljon ystäviä, jotka ovat nauttineet hänen antamistaan lahjoista. Kun Timon oli köyhtynyt, ystävät olivat kaikonneet, eivätkä suostuneet enää edes tuntemaan häntä. Timon oli päätynyt palkkarengiksi kuokkimaan maata neljän obolin päivämaksulla.


title: Timon (Lukianos)

text: Teoksen alussa Timon huutaa Zeukselle ja syyttää tätä laiskuudesta, kun tämä ei enää rankaise väärintekijöitä. Hän sanoo Zeuksen nukkuneen kauemmin kuin Epimenides, ja jättävän kostamatta jopa temppeliensä ryöstäjille. Timon valittaa, ettei Zeus myöskään kosta hänet unohtaneille entisille ystäville.


title: Timon (Lukianos)

text: Zeus kuulee Timonin huudon, ja päättää auttaa tätä. Hän lähettää Hermeen ja Rikkauden Aarre mukanaan Timonin avuksi. Rikkaus valittaa, koska Timon on kohdellut häntä aiemmin niin huonosti eikä ole pitänyt hänestä kiinni. Hermes ja Rikkaus keskustelevat pitkään jälkimmäisen luonteesta, kuten siitä, miksi pahat ihmiset ovat useammin rikkaita kuin hyvät:


title: Timon (Lukianos)

text: Timonin seurassa oleva Köyhyys lähtee pois, kun Rikkaus tulee. Timon ottaa Hermeen ja Rikkauden vastaan tylysti, ja Rikkaus on jo valmis peräytymään. Timon suostuu kuitenkin lopulta ottamaan Rikkauden vastaan tämän pidettyä itselleen puolustuspuheen.


title: Timon (Lukianos)

text:
Tuskin on Timonin kuokka iskenyt suureen kulta-aarteeseen, kun tämän entiset ystävät palaavat hännystelemään häntä jälleen. Mielistelijöihin kuuluvat muiden muassa Gnathonides, Filiades, puhuja Demeas sekä filosofi Thrasykles. Timon ajaa kaikki pois kuokallaan ja kiviä heitellen.
Demeas muun muassa yrittää kehua Timonin maasta taivaaseen, ja sanoo kansankokouksen päättäneen hänen ehdotuksestaan, että Timon on nyt Olympian kisojen kaikkien lajien voittaja (yhtenä päivänä) sekä sotasankari, joka hävitti kaksi spartalaisten divisioonaa. Hänen patsaansa tultaisiin pystyttämään Athenen patsaan viereen Akropoliille. Kun Timon lyö Demeasta, tämä syyttääkin häntä Akropoliin polttamisesta.


title: Timon (Lukianos)

text: Thrasykles puolestaan väittää, ettei ole tullut samassa tarkoituksessa kuin muut, vaan johdattaakseen Timonia hyveeseen. Hän kehottaa tätä heittämään kultansa mereen — tosin vain matalaan rantaveteen ainoastaan Thrasykleen itsensä nähden.


title: Juomingit

text: Juomingit eli Lapithit (; ) on Lukianoksen kirjoittama satiiri, joka on parodia pidot-lajityypin ("symposion") kirjallisista teoksista, ja pilkkaa samalla filosofeja ja eri koulukuntien välisiä kiistoja.


title: Juomingit

text: Lukianoksen teos on muodoltaan dialogi, jossa keskustelevat Filon ja Lykinos. Filon oli kuullut juttuja pidoista, joissa Lykinoskin oli ollut mukana, ja halusi kuulla tämän omakohtaisen kertomuksen siitä, mitä pidoissa oikein tapahtui. Suurin osa dialogista on Lykinoksen kertomusta; sen keskeyttävät vain muutamat Filonin tekemät kysymykset tai huomautukset.


title: Juomingit

text: Pidot olivat hääjuhla: ne järjestettiin Aristainetoksen kotona sen kunniaksi, että tämän tytär Kleanthis naitettiin Khaireaalle, Eukritoksen pojalle. Pitoihin oli kutsuttu joukko filosofeja ja muita viisaita. Läsnä olivat stoalaiset Zenothemis ja Difilos ”Labyrintti”; peripateetikko Kleodemos; epikurolainen Hermon, joka toimi myös Kastorin ja Polydeukeen pappina; grammaatikko Histiaios; puhuja Dionysodoros; sekä platonilainen Ion. Myöhemmin paikalle saapui kutsumattomana vieraana kyynikko Alkidamas. Myös lääkäri Dionikos saapui paikalle myöhemmin. Paikalla olivat myös hääpari itse sekä Aristainetoksen poika Zenon.


title: Juomingit

text: Filosofien kiistely alkaa heti vieraiden asetuttua lepovuoteille. Ensin Zenothemis pilkkaa Hermonia: hänen mukaansa tämän epikurolaisuuden ja pappeuden yhdistelmä on naurettava. Seurueen juodessa enemmän meno kiihtyy. Paikalle ilmestynyt Alkidamas aiheuttaa hämminkiä ja naurua muun muassa tappelemalla vieraita viihdyttäneen ilveilijän kanssa.


title: Juomingit

text: Kesken juhlien paikalle saapuu stoalaisen Hetoimokleen orja, jolla on mukanaan kirje isännältään. Hetoimokles oli suuttunut siitä, ettei ollut saanut kutsua juhliin, vaikka hänet tunnettiinkin siitä, ettei hän koskaan osallistu juhliin. Samalla hän panettelee kirjeessä muutamia läsnäolijoita. Vieraat sekä nauravat että häpeävät Hetoimokleen matalamielisyyttä. Kleodemos käyttää tilaisuutta hyväkseen, ja esittää stoalaisia kohtaan erilaisia syytöksiä. Hermon liittyy mukaan. Stoalaiset vastaavat syyttelemällä Kleodemosta ja Hermonia. Sanasota muuttuu tappeluksi. Lykinos kertoo:


title: Juomingit

text: Jossain vaiheessa rauha näyttää hetkeksi palaavan muiden tullessa väliin. Vieraat alkavat puhua filosofiasta. Ion puhuu Platonin ideaopista ja muista opeista: hän sanoo, että olisi parasta, jos avioliittoa ei tarvittaisi lainkaan, vaan voitaisiin pitäytyä poikalemmikeissä; mutta jos naisia on naitava, naisten tulisi olla kaikille yhteisiä, jotta vältyttäisiin kateudelta. Muut pitivät tällaista täysin sopimattomana hääjuhlassa sanotuksi.